ΑΠΟΦΑΣΕΙΣ
Αριθμ. 184/21-02-2025
Τροποποίηση Προγράμματος Μεταπτυχιακών
Σπουδών της Ιατρικής Σχολής του Εθνικού και
Καποδιστριακού Πανεπιστημίου Αθηνών με τίτλο
«Σακχαρώδης Διαβήτης και Παχυσαρκία» («MSc
in Diabetes Mellitus and Obesity»).
Η ΣΥΓΚΛΗΤΟΣ ΤΟΥ ΕΘΝΙΚΟΥ
ΚΑΙ ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ
ΑΘΗΝΩΝ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141), και ειδικότερα
τα άρθρα 79 έως και 88,
2. την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα»,
3. την υπό στοιχεία 18137/Ζ1/16-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079),
4. τον ν. 4386/2016 «Ρυθμίσεις για την έρευνα και άλλες
διατάξεις» (Α’ 83),
5. το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124),
6. τον ν. 3374/2005 και ιδίως τα άρθρα 14 και 15 «Διασφάλιση της ποιότητας στην ανώτατη εκπαίδευση.
Σύστημα μεταφοράς και συσσώρευσης πιστωτικών μονάδων - Παράρτημα διπλώματος» (Α’ 189),
7. την υπό στοιχεία Φ5/89656/Β3/13-8-2007 «Εφαρμογή του Συστήματος Μεταφοράς και Συσσώρευσης
Πιστωτικών Μονάδων (Β’ 1466),
8. τον ν. 4589/2019 «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπι-
στημίου Αθηνών, Πανεπιστημίου Θεσσαλίας με τα Τ.Ε.Ι.
Θεσσαλίας και Στερεάς Ελλάδας, Παλλημνιακό Ταμείο
και άλλες διατάξεις» (Α’ 13),
9. την υπ’ αρ. 1432/20-01-2023 απόφαση της Συγκλήτου του ΕΚΠΑ με την οποία εγκρίθηκε ο Κανονισμός Μετα-
πτυχιακών και Διδακτορικών Σπουδών του ΕΚΠΑ (Β’ 392),
10. Την υπ’  αρ. 874/09-07-2018 απόφαση της Συγκλήτου του ΕΚΠΑ με την οποία επανιδρύθηκε το
ΠΜΣ«Σακχαρώδης Διαβήτης και Παχυσαρκία» της Ιατρικής Σχολής του ΕΚΠΑ (Β’ 3085),
11. Την υπ’ αρ. 1392/08-09-2022 απόφαση της Συγκλήτου του ΕΚΠΑ με την οποία εγκρίθηκε ο κανονισμός του
ΠΜΣ«Σακχαρώδης Διαβήτης και Παχυσαρκία» της Ιατρικής Σχολής του ΕΚΠΑ (Β’ 4890),
12. Την υπ’ αρ. 35/25-10-2023 απόφαση της Συγκλήτου
του ΕΚΠΑ με την οποία τροποποιήθηκε ο κανονισμός
του ΠΜΣ«Σακχαρώδης Διαβήτης και Παχυσαρκία» της
Ιατρικής Σχολής του ΕΚΠΑ (Β’ 6342),
13. Το απόσπασμα πρακτικού της Συνέλευσης της Ιατρικής Σχολής του ΕΚΠΑ (συνεδρίαση 19-12-2024),
14. Το απόσπασμα πρακτικού της Επιτροπής Μεταπτυχιακών Σπουδών του ΕΚΠΑ (3η συνεδρίαση 21-01-2025),
15. Το απόσπασμα πρακτικού της Συγκλήτου του ΕΚΠΑ
(7η συνεδρίαση 29-01-2025),
16. το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού,
17. το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζει:
Την τροποποίηση του Προγράμματος Μεταπτυχιακών
Σπουδών της Ιατρικής Σχολής του Εθνικού και Καποδιστριακού Πανεπιστημίου Αθηνών με τίτλο «Σακχαρώδης
Διαβήτης και Παχυσαρκία» («ΜSc in Diabetes Mellitus
and Obesity»), από το ακαδημαϊκό έτος 2025-2026,
ως ακολούθως:
Άρθρο 1
ΓΕΝΙΚΕΣ ΔΙΑΤΑΞΕΙΣ
Η Ιατρική Σχολή του Εθνικού και Καποδιστριακού
Πανεπιστημίου Αθηνών θα οργανώσει και θα λειτουργήσει από το ακαδημαϊκό έτος 2025-2026 Πρόγραμμα
Μεταπτυχιακών Σπουδών (ΠΜΣ) με τίτλο «Σακχαρώδης
Διαβήτης και Παχυσαρκία» («ΜSc in Diabetes Mellitus
and Obesity»), σύμφωνα με τις διατάξεις της απόφασης
αυτής και τις διατάξεις της ισχύουσας νομοθεσίας.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
5 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 974
06.03.2025 16:02:38
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 974/05.03.2025
Άρθρο 2
ΑΝΤΙΚΕΙΜΕΝΟ-ΣΚΟΠΟΣ
2.1 Το Πρόγραμμα Μεταπτυχιακών Σπουδών (ΠΜΣ)
στο «Σακχαρώδης Διαβήτης και Παχυσαρκία» έχει ως
αντικείμενο την παροχή υψηλού επιπέδου μεταπτυχιακής εκπαίδευσης και εξειδίκευσης στο ευρύ και ανα-
πτυσσόμενο αντικείμενο του σακχαρώδους διαβήτη και
της παχυσαρκίας, καθώς και η προαγωγή της έρευνας σε
αυτά τα γνωστικά αντικείμενα.
2.2 Σκοπός του Π.Μ.Σ. «Σακχαρώδης Διαβήτης και
Παχυσαρκία» είναι η παροχή υψηλού επιπέδου μεταπτυχιακής εκπαίδευσης και εξειδίκευσης στο ευρύ και
αναπτυσσόμενο αντικείμενο του σακχαρώδους διαβήτη
και της παχυσαρκίας, καθώς και η προαγωγή της έρευνας
σε αυτά τα γνωστικά αντικείμενα.
2.3 Με την επιτυχή ολοκλήρωση του προγράμματος
οι απόφοιτοι θα είναι ικανοί:
- Να διαχειριστούν ασθενείς με σακχαρώδη διαβήτη.
- Να αντιμετωπίσουν τις επιπλοκές του σακχαρώδη
διαβήτη και τα συχνά συνυπάρχοντα νοσήματα.
- Να διαχειριστούν και να αντιμετωπίσουν παχύσαρκους ασθενείς.
- Να συμβάλλουν στην πρόληψη του σακχαρώδους
διαβήτη και της παχυσαρκίας.
- Να πραγματοποιήσουν κλινική και βασική έρευνα
στον τομέα του σακχαρώδους διαβήτη και της παχυσαρκίας.
- Να απασχοληθούν σε θέσεις του δημοσίου και του
ιδιωτικού τομέα που απαιτούν εξειδικευμένες γνώσεις
για τη διαχείριση των θεμάτων που άπτονται του σακχαρώδη διαβήτη και της παχυσαρκίας.
Άρθρο 3
ΜΕΤΑΠΤΥΧΙΑΚΟΙ ΤΙΤΛΟΙ
3.1 Για την απόκτηση Διπλώματος Μεταπτυχιακών
Σπουδών κάθε μεταπτυχιακός φοιτητής οφείλει να παρακολουθήσει και να εξεταστεί επιτυχώς στο σύνολο των
προσφερόμενων μαθημάτων του ΠΜΣ και να εκπονήσει
μεταπτυχιακή διπλωματική εργασία, συγκεντρώνοντας
έτσι 120 (εκατόν είκοσι) ECTS.
3.2 Το ΠΜΣ απονέμει Δίπλωμα Μεταπτυχιακών Σπουδών (Δ.Μ.Σ.) στο «Σακχαρώδης Διαβήτης και Παχυσαρ-
κία» (MSc in Diabetes Mellitus and Obesity).
Άρθρο 4
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ
4.1 Στο Π.Μ.Σ. «Σακχαρώδης Διαβήτης και Παχυσαρκία» γίνονται δεκτοί κάτοχοι τίτλου του Α’ κύκλου
σπουδών των Τμημάτων Ιατρικής Α.Ε.Ι της ημεδαπής ή
ομοταγών αναγνωρισμένων ιδρυμάτων της αλλοδαπής,
καθώς και απόφοιτοι άλλων Τμημάτων Α.Ε.Ι της ημεδαπής ή ομοταγών, αναγνωρισμένων της αλλοδαπής. Επί-
σης, γίνονται δεκτοί πτυχιούχοι Τμημάτων συναφούς
γνωστικού αντικειμένου (πτυχιούχοι τμήματος Νοσηλευτικής, πτυχιούχοι τμήματος Διαιτολογίας- Διατροφής,
πτυχιούχοι τμήματος Φαρμακευτικής Σχολής, πτυχιούχοι
τμήματος Οδοντιατρικής Σχολής, πτυχιούχοι τμήματος
Βιολογικού) της ημεδαπής καθώς και απόφοιτοι αντίστοιχων Τμημάτων αναγνωρισμένων ομοταγών Ιδρυ-
μάτων της αλλοδαπής, (εφόσον υπάρχει ικανός αριθμός
αιτήσεων) με την εξής αναλογία:
1. Πτυχιούχοι Τμήματος Ιατρικής (70%),
2. Πτυχιούχοι Τμήματος Νοσηλευτικής (8%)
3. Πτυχιούχοι Τμήματος Διαιτολογίας- Διατροφής (7%),
4. Πτυχιούχοι Τμήματος Φαρμακευτικής (5%),
5. Πτυχιούχοι Τμήματος Οδοντιατρικής (5%),
6. Πτυχιούχοι Τμήματος Βιολογίας (5%),
4.2 Ο ανώτατος αριθμός των εισακτέων φοιτητών/
τριών στο Πρόγραμμα Μεταπτυχιακών Σπουδών ορίζεται σε τριάντα δύο (32) συνολικά. Σε περίπτωση που
οι αιτήσεις αποφοίτων των ανωτέρω τμημάτων δεν καλύπτονται, οι διαθέσιμες θέσεις θα διατίθενται σε απο-
φοίτους άλλων τμημάτων που αναφέρονται ανωτέρω με
εισήγηση της Συντονιστικής Επιτροπής στη Συνέλευση
της Ιατρικής Σχολής.
Ο ανώτατος αριθμός εισακτέων προσδιορίζεται σύμφωνα με τον αριθμό των διδασκόντων του Π.Μ.Σ. και
την αναλογία φοιτητών-διδασκόντων, την υλικοτεχνική
υποδομή, τις αίθουσες διδασκαλίας, την απορρόφηση
των διπλωματούχων από την αγορά εργασίας. Το Π.Μ.Σ.
προγραμματίζεται να απασχολεί εκατόν είκοσι (120) συνολικά διδάσκοντες.
4.3 Επιπλέον του αριθμού εισακτέων γίνεται δεκτό ένα
(1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π. κατ’
έτος, εφόσον το έργο που επιτελεί στο Ίδρυμα είναι συναφές με το γνωστικό αντικείμενο του Π.Μ.Σ.
4.4 Οι υπότροφοι του ΙΚΥ, οι αλλοδαποί υπότροφοι
του ελληνικού κράτους, για το ίδιο ή συναφές γνωστικό
αντικείμενο με αυτό του Π.Μ.Σ., εφόσον πληρούν τους
όρους και τις προϋποθέσεις εισαγωγής στο ΠΜΣ, εφόσον
πληρούν τους όρους και τις προϋποθέσεις εισαγωγής
στο Πρόγραμμα, γίνονται δεκτοί χωρίς εξετάσεις.
Άρθρο 5
ΤΡΟΠΟΣ ΕΙΣΑΓΩΓΗΣ
5.1 Η επιλογή των φοιτητών/τριών γίνεται σύμφωνα με
την ισχύουσα νομοθεσία, τον Κανονισμό Μεταπτυχιακών
και Διδακτορικών Σπουδών ΕΚΠΑ και τις προβλέψεις της
παρούσας απόφασης.
5.2 Κάθε Μάιο ή Ιούνιο, με απόφαση της Συνέλευσης
της Ιατρικής Σχολής του Ε.Κ.Π.Α, δημοσιεύεται και αναρτάται στην ιστοσελίδα του ΠΜΣ, της Ιατρικής Σχολής και
του Ιδρύματος προκήρυξη για την εισαγωγή μεταπτυχιακών φοιτητών/τριών στο Π.Μ.Σ. Οι σχετικές αιτήσεις
μαζί με τα απαραίτητα δικαιολογητικά κατατίθενται στη
Γραμματεία του Π.Μ.Σ., σε προθεσμία που ορίζεται κατά
την προκήρυξη και μπορεί να παραταθεί με απόφαση
της Συνέλευσης της Ιατρικής Σχολής.
5.3 Η Συνέλευση της Ιατρικής Σχολής αναθέτει στη Σ.Ε.
τη διαδικασία επιλογής των εισακτέων.
5.4 Απαραίτητα δικαιολογητικά είναι:
1. Αίτηση συμμετοχής.
2. Βιογραφικό σημείωμα.
3. Φωτοτυπία δύο όψεων της αστυνομικής ταυτότητας.
4. Αντίγραφο πτυχίου ή βεβαίωση περάτωσης σπουδών.
5. Αναλυτική βαθμολογία προπτυχιακών μαθημάτων.
6. Αντίγραφο διπλωματικής- πτυχιακής εργασίας- εφόσον υπάρχει.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 974/05.03.2025
7. Φωτοαντίγραφο Διπλώματος Μεταπτυχιακών
Σπουδών ή βεβαίωση. παρακολούθησης εφόσον δεν
έχει ολοκληρωθεί, με επίδειξη του πρωτοτύπου κατά
την κατάθεση - εφόσον υπάρχει.
8. Βεβαίωση υπεύθυνου Καθηγητή σε περίπτωση
επιστημονικού έργου - ερευνητικής δραστηριότητας εφόσον υπάρχει.
9. Ανάτυπα δημοσιεύσεων και ανακοινώσεων - εφόσον
υπάρχουν.
10. Βεβαίωση εργοδότη/υπηρεσίας σε περίπτωση
κλινικής ή επαγγελματικής εμπειρίας - εφόσον υπάρχει.
11. Πιστοποιητικό γλωσσομάθειας αγγλικής γλώσσας
επιπέδου Β2 ή ανωτέρου ή πτυχίο αγγλόφωνου πανεπιστημίου ή προφορική εξέταση υποψηφίου στα αγγλικά
από την ΣΕ.
12. Δύο τουλάχιστον συστατικές επιστολές από μέλη
ΔΕΠ ή Ερευνητές αναγνωρισμένων ερευνητικών Ιδρυμάτων της ημεδαπής ή της αλλοδαπής, οι οποίοι είναι
κάτοχοι διδακτορικού διπλώματος ή Επιστήμονες αναγνωρισμένου κύρους, οι οποίοι διαθέτουν εξειδικευμέ-
νες γνώσεις ή σχετική εμπειρία.
13. Βεβαίωση εργοδότη/υπηρεσίας, εφόσον εργάζονται, ότι σε περίπτωση επιλογής τους θα έχουν την άδεια
να εκπληρώσουν τις υποχρεώσεις τους.
14. Υπεύθυνη δήλωση του Νόμου 1599/86 ότι ο υποψήφιος μπορεί να ανταποκριθεί πλήρως στις απαιτήσεις
της υποχρεωτικής φοίτησης σύμφωνα με αυτήν τη προκήρυξη και αναλαμβάνει το κόστος των σπουδών του
για όλα τα εξάμηνα.
15. Υπεύθυνη δήλωση του Νόμου 1599/86 ότι όλα τα
υποβληθέντα φωτοαντίγραφα αποτελούν ακριβή αντίγραφα των πρωτοτύπων.
16. Κάθε άλλο στοιχείο που κατά τη γνώμη του υποψηφίου θα συνέβαλλε ώστε η ΣΕ να σχηματίσει πληρέστερη
και πιο ολοκληρωμένη άποψη.
17. Αναγνώριση ακαδημαϊκού τίτλου σπουδών της
αλλοδαπής.
5.5 Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρι-
σης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
Η Συνέλευση της Ιατρικής Σχολής ορίζει επιτροπή αρμόδια να διαπιστώσει εάν ένα ίδρυμα της αλλοδαπής ή
ένας τύπος τίτλου ιδρύματος της αλλοδαπής είναι αναγνωρισμένα.
Η επιτροπή ελέγχει εάν ένα ίδρυμα της αλλοδαπής
ή ένας τύπος τίτλου ιδρύματος της αλλοδαπής συμπεριλαμβάνονται στο σχετικό Μητρώο των αλλοδαπών
ιδρυμάτων που τηρεί και επικαιροποιεί ο Δ.Ο.Α.Τ.Α.Π.
Αν το ίδρυμα της αλλοδαπής ανήκει στον κατάλογο
ιδρυμάτων του άρθρου 307, του ν. 4957/2022, τότε ο
υποψήφιος υποχρεούται να προσκομίσει βεβαίωση τόπου σπουδών, η οποία εκδίδεται και αποστέλλεται από
το πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι
5.6 Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
1. Βαθμός Πτυχίου και αναλυτική βαθμολογία σε προπτυχιακά μαθήματα σχετικά με το αντικείμενο του Π.Μ.Σ..
Επισημαίνεται ότι θα γίνονται αποδεκτές και αιτήσεις που
θα συνοδεύονται από δήλωση του ν. 1599/86 στην οποία
θα δηλώνεται ότι αναμένεται η επιτυχής ολοκλήρωση
των προπτυχιακών σπουδών και θα αναφέρονται αναλυτικά τα μαθήματα που εκκρεμούν για την εξεταστική
περίοδο του Σεπτεμβρίου. Σε αυτή την περίπτωση και
εφόσον ο/η υποψήφιος/α γίνει δεκτός/ή στο Π.Μ.Σ. θα
πρέπει να προσκομίσει τη βεβαίωση ολοκλήρωσης των
σπουδών και το αντίγραφο πτυχίου.
2. Διπλωματική - πτυχιακή εργασία (εφόσον υπάρχει).
3. Μεταπτυχιακές σπουδές (εφόσον υπάρχουν).
4. Επιστημονικό έργο - ερευνητική δραστηριότητα
(εφόσον υπάρχει).
5. Κλινική ή επαγγελματική εμπειρία σχετική με το
αντικείμενο του Π.Μ.Σ. (εφόσον υπάρχει).
6. Υποτροφίες, διακρίσεις, βραβεία που έχει λάβει ο
υποψήφιος (εφόσον υπάρχουν).
7. Στοιχεία σχετικά με την προσωπικότητα, τις γνώσεις
τα επαγγελματικά σχέδια και τους στόχους του υποψηφίου που θα προκύψουν από την προσωπική συνέντευξη.
8. Κάθε άλλο στοιχείο σχετικό με τα προσόντα των
υποψηφίων που αποδεικνύεται από τα δικαιολογητικά
που κατατίθενται.
Πιο συγκεκριμένα, η επιλογή των εισακτέων πραγματοποιείται με βάση τα παραπάνω και διαμορφώνεται
μία συνολική βαθμολογία στην κλίμακα 0-100. Η αναλυτική βαθμολόγηση των κριτηρίων παρατίθεται στον
παρακάτω πίνακα.
Συντελεστής –
Βαθμός
Σχόλια
Επιμέρους
βαθμολογία
Συνολική
Βαθμολογία
Προπτυχιακές σπουδές
Βαθμός πτυχίου
x 2
Αναλυτική βαθμολογία
Λαμβάνεται υπόψη
η βαθμολογία των
προπτυχιακών
μαθημάτων που
σχετίζεται με τις εξής
κατευθύνσεις:
Αν  περισσότερα από ένα
μαθήματα σχετίζονται με μια
κατεύθυνση, θα προστίθεται η
βαθμολογία των μαθημάτων
και θα διαιρείται με τον αριθμό
των μαθημάτων. Ο βαθμός που
προκύπτει θα πολλαπλασιάζεται
με τον αντίστοιχο συντελεστή της
κατεύθυνσης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 974/05.03.2025
Πτυχιούχοι Τμημάτων
Ιατρικής
Βιολογία
x 0.5
Βιοχημεία
x 0.5
Φυσιολογία
x 0.5
Παθολογική Φυσιολογία
x 0.5
Φαρμακολογία
x 0.5
Εσωτερική Παθολογία Ειδική Νοσολογία
x 1.5
Πτυχιούχοι  Τμήματος
Διαιτολογίας- Διατροφής
Βιολογία
x 0.5
Βιοχημεία
x 0.5
Φυσιολογία
x 0.5
Παθολογική Φυσιολογία
x 0.5
Φαρμακολογία
x 0.5
Κλινική Διατροφή
x 1.5
Πτυχιούχοι
Φαρμακευτικής Σχολής
Βιολογία
x 0.5
Βιοχημεία
x 0.5
Φυσιολογία
x 1.5
Φαρμακολογία
x 1.5
Πτυχιούχοι
Οδοντιατρικής Σχολής
Βιολογία
x 0.5
Βιολογική Χημεία
x 0.5
Φυσιολογία
x 1
Φαρμακολογία
x 0.5
Ειδική Νοσολογία
x 1.5
Πτυχιούχοι Νοσηλευτικής
Σχολής
Βιολογία
x 0.5
Βιοχημεία
x 0.5
Φυσιολογία
x 1
Φαρμακολογία
x 0.5
Παθολογία
x 1.5
Πτυχιούχοι Τμήματος
Βιολογικού
Βιολογία
x 1
Βιοχημεία
x 2
Μικροβιολογία
x 1
Προφορική συνέντευξη που θα λαμβάνει υπόψη τα παρακάτω προσόντα των υποψηφίων
Προσωπική συνέντευξη
Στοιχεία σχετικά με την
προσωπικότητα, τις γνώσεις τα
επαγγελματικά σχέδια και τους
στόχους του υποψηφίου.
Διπλωματική -Πτυχιακή
εργασία
Άριστα
2 βαθμοί
Λίαν καλώς
1 βαθμός
Καλώς
0.5 βαθμοί
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 974/05.03.2025
Μεταπτυχιακές σπουδές
Εάν κάποιος υποψήφιος
κατέχει περισσότερα από ένα
Μεταπτυχιακά Διπλώματα,
αξιολογείται ξεχωριστά στην
προσωπική συνέντευξη.
Άριστα
6 βαθμοί
Λίαν καλώς
5 βαθμοί
Καλώς
4 βαθμοί
Επιστημονικό έργο –
ερευνητική δραστηριότητα
Παρακολούθηση –
συμμετοχή στις ερευνητικές
δραστηριότητες
Πανεπιστημιακού Ιδρύματος
μετά της λήψη του βασικού
Πτυχίου
1 βαθμός ανά
έτος
(ως 4 έτη)
Εάν κάποιος υποψήφιος
έχει περισσότερο από 4 έτη
παρακολούθηση-συμμετοχή σε
ερευνητικές δραστηριότητες
Πανεπιστημιακού Ιδρύματος,
αξιολογείται ξεχωριστά στην
προσωπική συνέντευξη.
(4)
Δημοσιεύσεις –
ανακοινώσεις
Εάν κάποιος υποψήφιος κατέχει
δημοσιεύσεις ή ανακοινώσεις
που ξεπερνούν σε σύνολο τους 6
βαθμούς, αξιολογείται ξεχωριστά
στην προσωπική συνέντευξη.
(6)
Δημοσίευση σε
διεθνή περιοδικά
2 βαθμοί ανά
δημοσίευση
Δημοσίευση σε
ελληνικά περιοδικά
0.5 βαθμοί ανά
δημοσίευση
Αναρτημένη ή προφορική
ανακοίνωση
0.5 βαθμοί ανά
ανακοίνωση
Κλινική ή επαγγελματική
εμπειρία
Κλινική ή επαγγελματική
εμπειρία που σχετίζεται
με το αντικείμενο του
ΠΜΣ (ιατρική ειδικότητα,
υπηρεσία υπαίθρου,
διαιτολογικό κέντρο,
φαρμακευτική εταιρεία, κ.ά.)
0.5 βαθμός ανά
έτος
(ως 4 έτη)
Εάν κάποιος υποψήφιος έχει
περισσότερο από 4 έτη κλινική
ή επαγγελματική εμπειρία,
αξιολογείται ξεχωριστά στην
προσωπική συνέντευξη.
Υποτροφίες – βραβεία
– διακρίσεις (εφόσον
υπάρχουν)
1 βαθμός
για κάθε
υποτροφία,
βραβείο,
διάκριση
Εάν κάποιος υποψήφιος κατέχει
περισσότερες από 3 υποτροφίεςβραβεία-διακρίσεις, αξιολογείται
ξεχωριστά στην προσωπική
συνέντευξη.
Με βάση τα συνολικά κριτήρια, η Σ.Ε. ή η επιτροπή επιλογής εισακτέων καταρτίζει τον πίνακα αξιολόγησης των
φοιτητών/τριών και τον καταθέτει προς έγκριση στη Συνέλευση της Ιατρικής Σχολής.
Οι επιτυχόντες/ουσες θα πρέπει να εγγραφούν στη Γραμματεία του Π.Μ.Σ. εντός τριάντα (30) ημερών από την
απόφαση της Συνέλευσης της Ιατρικής Σχολής.
Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100), εισάγονται
οι ισοβαθμήσαντες υποψήφιοι, σε ποσοστό που δεν υπερβαίνει το 10% του ανώτατου αριθμού εισακτέων.
Σε περίπτωση μη εγγραφής ενός ή περισσοτέρων φοιτητών/τριών, θα κληθούν να εγγραφούν στο Π.Μ.Σ. οι επιλαχόντες/ουσες (αν υπάρχουν), με βάση τη σειρά τους στον εγκεκριμένο αξιολογικό πίνακα.
Άρθρο 6
ΔΙΑΡΚΕΙΑ ΦΟΙΤΗΣΗΣ
6.1 Η χρονική διάρκεια φοίτησης στο Π.Μ.Σ. που οδηγεί στη λήψη Διπλώματος Μεταπτυχιακών Σπουδών (Δ.Μ.Σ.)
ορίζεται σε τέσσερα (4) ακαδημαϊκά εξάμηνα, στα οποία περιλαμβάνεται και ο χρόνος εκπόνησης διπλωματικής
εργασίας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 974/05.03.2025
6.2 Υπάρχει δυνατότητα παράτασης, έπειτα από αιτιολογημένη αίτηση του φοιτητή και έγκριση από τη Συνέ-
λευση της Ιατρικής Σχολής. Η παράταση δεν υπερβαίνει
τα δύο (2) ακαδημαϊκά εξάμηνα. Έτσι, ο ανώτατος επιτρεπόμενος χρόνος ολοκλήρωσης των σπουδών ορίζεται
σε έξι (6) εξάμηνα.
6.3 Οι φοιτητές/τριες που δεν έχουν υπερβεί το ανώτατο όριο φοίτησης, έπειτα από αιτιολογημένη αίτησή
τους προς τη Συνέλευση της Ιατρικής Σχολής, δύνανται
να διακόψουν τη φοίτησή τους για χρονική περίοδο
που δεν υπερβαίνει τα δύο (2) συνεχόμενα εξάμηνα.
Αναστολή φοίτησης χορηγείται για σοβαρούς λόγους
(στρατιωτική θητεία, ασθένεια, λοχεία, απουσία στο
εξωτερικό κ.ά.).
Η αίτηση πρέπει να είναι αιτιολογημένη και να συνοδεύεται από όλα τα σχετικά δικαιολογητικά αρμόδιων
δημόσιων αρχών ή οργανισμών, από τα οποία αποδεικνύονται οι λόγοι αναστολής φοίτησης. Η φοιτητική
ιδιότητα αναστέλλεται κατά τον χρόνο διακοπής της
φοίτησης και δεν επιτρέπεται η συμμετοχή σε καμία
εκπαιδευτική διαδικασία. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής/τρια υποχρεούται να
επανεγγραφεί στο πρόγραμμα για να συνεχίσει τις σπουδές του/της με τα δικαιώματα και τις υποχρεώσεις του/
της ενεργού φοιτητή/τριας. Οι φοιτητές/τριες δύνανται
με αίτησή τους να διακόψουν την αναστολή φοίτησης
και να επιστρέψουν στο Πρόγραμμα μόνο στην περίπτωση που έχουν αιτηθεί αναστολή φοίτησης για δύο
συνεχόμενα ακαδημαϊκά εξάμηνα. Η αίτηση διακοπής
της αναστολής φοίτησης πρέπει να κατατίθεται το αργότερο δύο εβδομάδες πριν από την έναρξη του δεύτερου
εξαμήνου της αναστολής.
6.4 Η διάρκεια αναστολής ή παράτασης του χρόνου
φοίτησης συζητείται και εγκρίνεται κατά περίπτωση
από τη Σ.Ε., η οποία και εισηγείται στη Συνέλευση της
Ιατρικής Σχολής.
Άρθρο 7
ΦΟΙΤΗΣΗ ΣΤΟ ΠΜΣ
7.1 Το Π.Μ.Σ. ξεκινά το χειμερινό εξάμηνο εκάστου
ακαδημαϊκού έτους. Σε περίπτωση αδυναμίας έναρξης
στο χειμερινό εξάμηνο, δύναται να μεταφερθεί στο εαρινό, με εισήγηση της ΣΕ και απόφαση της Συνέλευσης
της Ιατρικής Σχολής.
7.2 Για την απόκτηση διπλώματος του Π.Μ.Σ. απαιτούνται συνολικά εκατόν είκοσι (120) πιστωτικές μονάδες
(ECTS). Όλα τα μαθήματα διδάσκονται εβδομαδιαίως
και, κατά περίπτωση, περιλαμβάνουν σεμινάρια, εργαστηριακές ασκήσεις, πρακτική εξάσκηση, εκπαίδευση
σε εργαστήρια.
7.3 Η γλώσσα διδασκαλίας είναι η ελληνική. Σε περίπτωση διαλέξεων από ξένο διακεκριμένο επιστήμονα η
γλώσσα διδασκαλίας θα είναι η αγγλική. Σε περίπτωση
συμμετοχής αλλοδαπών φοιτητών η γλώσσα διδασκαλίας είναι η αγγλική. Η γλώσσα σύνταξης της διπλωματικής
εργασίας είναι η ελληνική ή η αγγλική.
7.4 Κατά τη διάρκεια των σπουδών, οι μεταπτυχιακοί
φοιτητές/τριες υποχρεούνται σε παρακολούθηση και
επιτυχή εξέταση μεταπτυχιακών μαθημάτων, ερευνητική
απασχόληση και συγγραφή επιστημονικών εργασιών,
πρακτική εξάσκηση καθώς και σε εκπόνηση μεταπτυχιακής διπλωματικής εργασίας.
Οι μεταπτυχιακοί φοιτητές είναι υποχρεωμένοι:
- Να παρακολουθούν επιτυχώς έναν αριθμό από τα
προσφερόμενα μεταπτυχιακά μαθήματα. Ο μεταπτυχιακός φοιτητής θεωρείται ότι έχει παρακολουθήσει μόνο
εάν συμπληρώσει το 80% των ωρών του κάθε κύκλου
μαθημάτων (διαλέξεις και πρακτική εξάσκηση) του ισχύοντος προγράμματος σπουδών.
Σε αντίθετη περίπτωση υποχρεούται να επαναλάβει
τον κύκλο μαθημάτων.
- Να υποβάλλουν μέσα στις προβλεπόμενες προθεσμίες τις εργασίες που τους έχουν ανατεθεί για το κάθε
μάθημα.
- Να προσέρχονται στις προβλεπόμενες εξετάσεις.
- Να συγγράψουν διπλωματική εργασία (ερευνητική
εργασία, ανασκόπηση της βιβλιογραφίας ή μετα-ανάλυση) σε θέμα συναφές με τα μαθήματα του προγράμ-
ματος.
7.5 Η εκπόνηση της διπλωματικής εργασίας πραγματοποιείται στο Δ’ εξάμηνο σπουδών και πιστώνεται με
τριάντα (30) ECTS.
7.6 Υπάρχει η δυνατότητα πρακτικής άσκησης προς
απόκτηση της απαιτούμενης πρακτικής εμπειρίας, υπό
την επίβλεψη/συνεργασία του επιβλέποντος μέλους
ΔΕΠ.Η πρακτική άσκηση έχει διάρκεια 14 (δεκατεσσάρων)εβδομάδων, παίρνει είκοσι (20) ECTS και είναι
υποχρεωτική.
7.7 Η διδασκαλία των μαθημάτων γίνεται είτε διά ζώσης είτε εξ αποστάσεως, σύμφωνα με την κείμενη νομο-
θεσία και όσα ορίζονται στην παρούσα απόφαση.
ΕΞ ΑΠΟΣΤΑΣΕΩΣ ΕΚΠΑΙΔΕΥΣΗ
Το ΠΜΣ «Σακχαρώδης διαβήτης και παχυσαρκία»
δύναται να πραγματοποιείται και με τη χρησιμοποίηση
σύγχρονων μεθόδων εξ αποστάσεως εκπαίδευσης (σύγχρονης και ασύγχρονης). Η εξ αποστάσεως εκπαίδευση
προσφέρει τεράστιες ευκαιρίες αλλά και προκλήσεις
στην εκπαίδευση της σημερινής εποχής καθώς, η ανάγκη
για τη δημιουργία ελαστικών εκπαιδευτικών προγραμμάτων είναι μεγάλη.
Σκοπός της σύγχρονης εξ αποστάσεως εκπαίδευσης
είναι η διασφάλιση έγκαιρης πρόσβασης σε πληροφορίες, η ανταλλαγή απόψεων, γνώσεων και συνεργασίας
σε πραγματικό χρόνο εξασφαλίζοντας παράλληλα τον
σεβασμό στις ανάγκες του κάθε φοιτητή.
Η εξ αποστάσεως διδασκαλία στο ΠΜΣ (σύγχρονη
και ασύγχρονη) δύναται να πραγματοποιείται σε κάθε
κύκλο μαθημάτων ώστε διδάσκοντες από διαφορετικούς γεωγραφικά χώρους εργασίας στον ελλαδικό χώρο,
καθώς και ομιλητές από το εξωτερικό να μπορούν να
συμμετέχουν. Η εξ αποστάσεως εκπαίδευση δίνει επίσης τη δυνατότητα στους φοιτητές από διαφορετικούς
γεωγραφικά χώρους να μπορούν να συμμετάσχουν στο
ΠΜΣ και να επωφεληθούν από το εκπαιδευτικό του περιεχόμενο. Η μάθηση στην εξ αποστάσεως εκπαίδευση
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 974/05.03.2025
στηρίζεται στην αλληλεπίδραση, τόσο με το περιεχόμενο
της διδασκαλίας όσο και με τους άλλους ανθρώπους.
Τα εργαλεία σύγχρονης και ασύγχρονης επικοινωνίας
χρησιμοποιούνται για τη διευκόλυνση του εκάστοτε
φοιτητή ώστε να καλλιεργηθεί μέσω του ηλεκτρονικού
περιβάλλοντος μάθησης.
Η οργάνωση της εκπαιδευτικής διαδικασίας στο ΠΜΣ
γίνεται με τη χρήση των κάτωθι μεθόδων:
- Τηλεδιάσκεψης (σύγχρονη εξ αποστάσεως εκπαίδευση) μέσω διαδικτυακής πλατφόρμας (Webex, Zoom) για
την αλληλεπίδραση των διδασκόντων με τους μεταπτυχιακούς φοιτητές/φοιτήτριες για κάθε μάθημα. Διευκο-
λύνουν τους/τις φοιτητές/τριες και τους διδάσκοντες να
αλληλεπιδρούν με τις διάφορες μορφές εκπαιδευτικού
υλικού και να συμμετέχουν στη μάθηση μέσω της ανταλλαγής γνώσεων. Αυτό το πολυπαραγοντικό περιβάλλον
παρέχει στους/στις φοιτητές/τριες ευνοϊκές συνθήκες
για ευέλικτη και εξατομικευμένη μάθηση, η οποία συνδυάζει τα πλεονεκτήματα των σύγχρονων μεθόδων εξ
αποστάσεως μάθησης.
- Ιστοσελίδα ΠΜΣ για την ανάρτηση υλικού, εργασιών, και για την επικοινωνία των διδασκόντων με τους
μεταπτυχιακούς φοιτητές/φοιτήτριες για κάθε μάθημα.
Περιλαμβάνει εκπαιδευτικό υλικό διαθέσιμο για ανάγνωση κάθε μαθήματος, συνδέσμους προς ιστότοπους,
διαδικτυακές επικοινωνίες και πολυμέσα.
- Πλατφόρμας τηλεκπαίδευσης (e-class) για την ανάρτηση εκπαιδευτικού υλικού, ασκήσεων, εργασιών, και για
την επικοινωνία των διδασκόντων με τους φοιτητές σε
κάθε μάθημα. Αποτελεί ολοκληρωμένο σύστημα διαχείρισης ηλεκτρονικών μαθημάτων.
Με τον τρόπο αυτό οι μεταπτυχιακοί φοιτητές/φοιτήτριες έχουν τη δυνατότητα παρακολούθησης του κάθε
μαθήματος στον χώρο που επιθυμούν, χωρίς την προϋπόθεση φυσικής παρουσίας.
Αναμφίβολα, για την εύρυθμη και αποτελεσματική
χρήση του συστήματος τηλεκπαίδευσης και τηλεδιάσκεψης, η γραμματειακή υποστήριξη διαθέτει την απαιτού-
μενη τεχνογνωσία για την υποστήριξη των διδασκόντων
και των φοιτητών του ΠΜΣ.
Υπεύθυνη για την υποστήριξη της εξ αποστάσεως
εκπαιδευτικής διαδικασίας, όπως και για τα ζητήματα
σχετικά με την προστασία των προσωπικών δεδομένων
είναι η Μονάδα Ψηφιακής Διακυβέρνησης του ΕΚΠΑ. Η
Μονάδα Ψηφιακής Διακυβέρνησης του Α.Ε.Ι. του άρθρου
210 του ν. 4957/2022 έχει ως αντικείμενο την αξιοποίηση
των Τεχνολογιών Πληροφοριών και Επικοινωνίας (Τ.Π.Ε.)
και την υποστήριξη των Υπευθύνων Διαχείρισης του
Ολοκληρωμένου συστήματος τηλεκπαίδευσης των ΠΜΣ.
Το ολοκληρωμένο σύστημα τηλεκπαίδευσης για τη
σύγχρονη εξ αποστάσεως εκπαίδευση συγκεντρώνει τα
ακόλουθα χαρακτηριστικά:
- Την οπτική και ηχητική επικοινωνία σε πραγματικό
χρόνο με τη χρήση κατάλληλου εξοπλισμού (υπολογιστές, κάμερες, μικρόφωνα, ηχεία, ακουστικά, δικτύω-
ση υψηλών ταχυτήτων και λογισμικό τηλεδιάσκεψης)
ώστε διδάσκων και διδασκόμενοι να δύνανται να έχουν
φωνητική και οπτική επικοινωνία, ενώ βρίσκονται σε
διαφορετικούς χώρους.
-τη δυνατότητα διαμοίρασης εφαρμογών και κειμένων
(application and document sharing).
-τη δυνατότητα χρήσης ηλεκτρονικού πίνακα (electro­
nic board).
- τη δυνατότητα πρόσβασης σε χώρους συζήτησης
(chat rooms) τόσο μεταξύ διδάσκοντος και διδασκόμενου όσο και μεταξύ διδασκομένων για τυχόν συνεργασία,
ανταλλαγή απόψεων και εκπόνηση κοινών εργασιών.
Για την εξασφάλιση της εξ αποστάσεως εκπαιδευτικής
διαδικασίας το ΠΜΣ διαθέτει:
Εργαλεία τηλεδιάσκεψης:
Το ΠΜΣ διαθέτει τα εξής εργαλεία τηλεδιάσκεψης
zoom, webex.
Εργαλεία πολυμέσων:
To ΠΜΣ διαθέτει εργαλεία πολυμέσων όπως προγράμματα επεξεργασίας βίντεο, προγράμματα επεξεργασίας
ήχου τα οποία βοηθούν τον εκπαιδευτή να δημιουργήσει
υλικό μαθημάτων υψηλής ποιότητας που είναι οπτικά
ελκυστικό.
Ηλεκτρονικά εργαλεία αξιολόγησης:
Το ΠΜΣ διαθέτει διαδικτυακά εργαλεία αξιολόγησης
ώστε να διαχειρίζεται και να βαθμολογεί τις αξιολογήσεις στο διαδίκτυο. Αυτά τα εργαλεία βοηθήσουν τους
εκπαιδευτές να δημιουργήσουν διάφορους τύπους
αξιολογήσεων, συμπεριλαμβανομένων κουίζ, τεστ και
εξετάσεων. Τα διαδικτυακά εργαλεία αξιολόγησης που
χρησιμοποιούνται διαθέτουν χαρακτηριστικά όπως
αυτοματοποιημένη βαθμολόγηση, ασφαλή σύνδεση.
Η αξιολόγηση των φοιτητών διενεργείται με γραπτές ή
προφορικές εξετάσεις καθώς και με εναλλακτικές μεθόδους, όπως η υποβολή εργασιών.
Εάν η αξιολόγηση πραγματοποιείται με εξετάσεις
παρέχονται κατάλληλα και αναγκαία μέτρα ώστε να διασφαλίζεται η αξιοπιστία και το αδιάβλητο της διαδικα-
σίας. Ειδικώς, η γραπτή ή η προφορική εξ αποστάσεως
εξέταση δύναται να πραγματοποιηθεί μέσω τεχνολογικής διαμεσολάβησης και αντίστοιχων συστημάτων/
εφαρμογών εξ αποστάσεως εξέτασης, που διασφαλίζει
την αυθεντικοποίηση του χρήστη, τη φυσική ταυτοποίησή του και την επιτήρηση της διαδικασίας εξέτασης,
όπου αυτή κρίνεται αναγκαία.
Η επεξεργασία των προσωπικών δεδομένων κατά
τη διαδικασία της εξ αποστάσεως εξέτασης πραγματοποιείται με τρόπο ώστε να επιτυγχάνεται το κατάλληλο
επίπεδο ασφάλειας έναντι κινδύνων, όπως τυχαία ή παράνομη καταστροφή, απώλεια, αλλοίωση, άνευ αδείας
κοινολόγηση ή προσπέλαση δεδομένων προσωπικού
χαρακτήρα που διαβιβάστηκαν, αποθηκεύτηκαν ή υποβλήθηκαν κατ’ άλλο τρόπο σε επεξεργασία. Το διδακτι-
κό προσωπικό, οι επιτηρητές/τριες και πρόσωπα που
παρέχουν τεχνική ή/και διοικητική υποστήριξη (όπως
ο/η διαχειριστής/τρια πλατφόρμας) δεσμεύονται από
υποχρεώσεις εμπιστευτικότητας. Η επιλογή της ηλεκτρονικής πλατφόρμας για την πραγματοποίηση της εξέτα-
σης με εξ αποστάσεως μεθόδους πραγματοποιείται με
κριτήριο την αξιοπιστία και την παροχή εγγυήσεων ως
προς την προστασία των προσωπικών δεδομένων.
Κατά τη λήξη της διαδικασίας αξιολόγησής τους, οι
φοιτητές ενημερώνονται για τη βαθμολογία τους είτε
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 974/05.03.2025
μέσω ανωνυμοποιημένης ανάρτησης των αποτελεσμάτων σε ειδικό πεδίο του ολοκληρωμένου συστήματος τηλεκπαίδευσης του άρθρου 3 είτε με άλλο πρόσφορο ηλεκτρονικό μέσο.
Τεχνική υποστήριξη:
Το ΠΜΣ διαθέτει επάρκεια υλικοτεχνικών υποδομών για την εξ αποστάσεως εκπαίδευση και κατάλληλη τεχνική
υποστήριξη για τους φοιτητές και τους εκπαιδευτές προκειμένου να επιλυθούν τυχόν τεχνικά προβλήματα που
ενδέχεται να προκύψουν.
7.8 Το ενδεικτικό πρόγραμμα των μαθημάτων διαμορφώνεται ως εξής:
Α΄ Εξάμηνο
Μαθήματα Υποχρεωτικά
Διδ. ώρες/εβδ.
ECTS
Μεταβολισμός
Φυσιολογία – Παθοφυσιολογία Σακχαρώδους Διαβήτη και Παχυσαρκίας
Διαγνωστικά Κριτήρια – Κλινική Εικόνα
Θεραπευτική Αντιμετώπιση Σακχαρώδους Διαβήτη και Παχυσαρκίας Α
Σύνολο
Β΄ Εξάμηνο
Μαθήματα Υποχρεωτικά
Διδ. ώρες/εβδ.
ECTS
Θεραπευτική Αντιμετώπιση Σακχαρώδους Διαβήτη και Παχυσαρκίας Β
Επιπλοκές Σακχαρώδους Διαβήτη
Σύνολο
Γ΄ Εξάμηνο
Μαθήματα Υποχρεωτικά
Διδ. ώρες/εβδ.
ECTS
Μεθοδολογία Έρευνας
Πρακτική Εξάσκηση: Τακτικά Εξωτερικά Διαβητολογικά Ιατρεία, Ιατρεία
Διαβητικού Ποδιού, Ιατρεία Παχυσαρκίας
Σύνολο
Δ΄ Εξάμηνο
ECTS
Εκπόνηση μεταπτυχιακής διπλωματικής εργασίας
Σύνολο
Τα μαθήματα του Α’ και B’ εξαμήνου θα διδάσκονται στην αγγλική γλώσσα για τους φοιτητές του ERASMUS+
(ERASMUS MUNDUS).
7.9 Περιεχόμενο/Περιγραφή μαθημάτων
- Το μάθημα με τίτλο «Μεταβολισμός» περιλαμβάνει τον μεταβολισμό των υδατανθράκων, των λιπών και των
πρωτεϊνών και έχει ως σκοπό οι μεταπτυχιακοί φοιτητές να αποκτήσουν τις βασικές γνώσεις σε θέματα που αφορούν τον μεταβολισμό των υδατανθράκων, των λιπών και των πρωτεϊνών. Η εξοικείωση με τις βασικές αρχές της
γλυκόλυσης, της γλυκονεογένεσης, της γλυκογονόλυσης, της γλυκογονογένεσης, της σύνθεσης και του καταβολισμού
των πρωτεϊνών, καθώς και της βιοσύνθεσης και μεταβολισμού των λιπών αποτελούν τα θεμέλια για την κατανόηση
των παθοφυσιολογικών μηχανισμών που οδηγούν στον σακχαρώδη διαβήτη και τα συναφή μεταβολικά νοσήματα.
- Το μάθημα με τίτλο «Φυσιολογία - Παθοφυσιολογία Σακχαρώδους Διαβήτη και Παχυσαρκίας» περιλαμβάνει την
παθοφυσιολογία του σακχαρώδους διαβήτη, καθώς και την παθογένεια της παχυσαρκίας και σκοπός του είναι να
αποκτήσουν οι μεταπτυχιακοί φοιτητές τις γνώσεις σχετικά με την ορμονική ρύθμιση του μεταβολισμού της γλυκόζης,
τον ρόλο του κεντρικού νευρικού συστήματος και του γαστρεντερικού συστήματος, καθώς και στοιχειώδεις έννοιες
του βασικού μεταβολισμού και της ενεργειακής ισορροπίας. Θα εμβαθύνουν στις αρχικές γνώσεις που απέκτησαν
στα προπτυχιακά μαθήματα σχετικά με τους παθοφυσιολογικούς μηχανισμούς που προκαλούν τους διάφορους
τύπους σακχαρώδους διαβήτη, την παχυσαρκία και τα συναφή μεταβολικά νοσήματα.
- Το μάθημα με τίτλο «Διαγνωστικά Κριτήρια - Κλινική Εικόνα» περιλαμβάνει την κλινική εικόνα και τη διάγνωση του διαβήτη και της παχυσαρκίας και οι μεταπτυχιακοί φοιτητές θα εκπαιδευτούν στην αναγνώριση
και αντιμετώπιση των υπογλυκαιμικών επεισοδίων, καθώς και στη διάγνωση της παχυσαρκίας και του μεταβολικού συνδρόμου. Θα αποκτήσουν απαραίτητες γνώσεις για τη διάγνωση των διαφόρων τύπων σακχαρώδους
διαβήτη από τα απλά διαγνωστικά κριτήρια στον γενικό πληθυσμό μέχρι τις πιο εξειδικευμένες διαγνωστικές
εξετάσεις.
- Το μάθημα με τίτλο «Θεραπευτική Αντιμετώπιση Σακχαρώδους Διαβήτη και Παχυσαρκίας» περιλαμβάνει τη
θεραπευτική αντιμετώπιση του διαβήτη, την αντιμετώπιση της αρτηριακής υπέρτασης, της δυσλιπιδαιμίας και της
παχυσαρκίας και βοηθά του φοιτητές να εμβαθύνουν στις αρχικές γνώσεις για τον μηχανισμό δράσης, τις ανεπιθύΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 974/05.03.2025
μητες ενέργειες, τις ενδείξεις και αντενδείξεις των αντιδιαβητικών, υπολιπιδαιμικών και αντιυπερτασικών φαρμά-
κων, καθώς και των φαρμάκων κατά της παχυσαρκίας. Οι
ίδιοι θα εκπαιδευτούν στα σχήματα ινσουλινοθεραπείας
και στην αντλία ινσουλίνης, ενώ θα εξοικειωθούν με τις
χειρουργικές τεχνικές αντιμετώπισης του σακχαρώδους
διαβήτη και της παχυσαρκίας.
- Το μάθημα με τίτλο «Επιπλοκές Σακχαρώδους Διαβήτη» εξοικειώνουν τους μεταπτυχιακούς φοιτητές με την
παθογένεια, την διάγνωση και την πρόληψη των οξέων και χρόνιων επιπλοκών του σακχαρώδους διαβήτη,
καθώς και με την παρακολούθηση και αντιμετώπισή
τους. Οι μεταπτυχιακοί φοιτητές θα εκπαιδευτούν στην
αναγνώριση και στην αντιμετώπιση συχνών νοσημάτων
που συνυπάρχουν, καθώς και ασυνήθιστων νόσων που
εμφανίζονται σε άτομα με σακχαρώδη διαβήτη.
- Το μάθημα «Μεθοδολογία Έρευνας» περιλαμβάνει
διαλέξεις για τα πειραματικά μοντέλα διαβήτη και παχυσαρκίας, καθώς και τις μεθόδους που χρησιμοποιού-
νται συχνά στην κλινική και εργαστηριακή έρευνα για
το διαβήτη και την παχυσαρκία. Περιλαμβάνει επίσης
εκπαίδευση στις βασικές αρχές στατιστικής και στο SPSS
και πρακτική εκπαίδευση στις υπάρχουσες μεθόδους σε
Εργαστήρια του Πανεπιστημίου Αθηνών. Στα πλαίσια
της πρακτικής εκπαίδευσης οι μεταπτυχιακοί θα εξοικειωθούν με εργαστηριακές τεχνικές που χρησιμοποι-
ούνται στη βασική έρευνα και με πειραματικές τεχνικές
που χρησιμοποιούνται στην κλινική έρευνα. Επιπλέον, θα
αποκτήσουν βασικές γνώσεις για την πραγματοποίηση
έρευνας με πειραματόζωα.
- Το μάθημα «Πρακτική Εξάσκηση» περιλαμβάνει εκπαίδευση σε τακτικά εξωτερικά διαβητολογικά ιατρεία,
ιατρεία διαβητικού ποδιού και ιατρεία παχυσαρκίας, με
σκοπό οι μεταπτυχιακοί φοιτητές να αποκτήσουν την
κλινική εμπειρία διαχείρισης ατόμων με σακχαρώδη
διαβήτη και παχυσαρκία, παρακολουθώντας και αντιμετωπίζοντας οι ίδιοι ασθενείς υπό την επίβλεψη των
Υπευθύνων των Ιατρείων.
- Το τελευταίο εξάμηνο κάθε μεταπτυχιακός φοιτητής
θα συγγράψει Διπλωματική Εργασία (ερευνητική εργασία, ανασκόπηση της βιβλιογραφίας ή μετα-ανάλυση)
σε θέμα που άπτεται του ευρύτερου πεδίου του σακχαρώδους διαβήτη ή της παχυσαρκίας και ο ίδιος θα εμ-
βαθύνει τις γνώσεις του σε συγκεκριμένο πεδίο σχετικό
με τον σακχαρώδη διαβήτη ή την παχυσαρκία υπό την
επίβλεψη του Επιβλέποντος Καθηγητή.
Άρθρο 8
ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ
ΜΕΤΑΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ
8.1 Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάχιστον δεκατρείς (13) εβδομάδες διδασκαλίας και τρεις
(3) εβδομάδες εξετάσεων. Τα μαθήματα του χειμερινού
και εαρινού εξαμήνου εξετάζονται επαναληπτικώς κατά
την περίοδο του Σεπτεμβρίου.
8.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Οι μεταπτυχιακοί φοιτητές θα ενημερώνονται από τη Γραμματεία του Π.Μ.Σ.
για την νέα ημερομηνία και ώρα αναπλήρωσης μέσω
ηλεκτρονικού ταχυδρομείου ή μέσω της ιστοσελίδας
του Π.Μ.Σ.
8.3 Η παρακολούθηση των μαθημάτων/εργαστηρίων
κ.λπ. είναι υποχρεωτική. Ένας μεταπτυχιακός φοιτητής/
τρια θεωρείται ότι έχει παρακολουθήσει κάποιο μάθημα
(και επομένως έχει δικαίωμα συμμετοχής στις εξετάσεις)
μόνο αν έχει παρακολουθήσει τουλάχιστον το 80% των
ωρών του μαθήματος. Σε αντίθετη περίπτωση, ο μεταπτυχιακός φοιτητής/τρια υποχρεούται να παρακολου-
θήσει εκ νέου το μάθημα κατά το επόμενο ακαδημαϊκό
έτος. Σε περίπτωση που το ποσοστό απουσιών φοιτητή/
τρια ξεπερνά το 20% στο σύνολο των μαθημάτων, τίθεται
θέμα διαγραφής του. Το εν λόγω θέμα εξετάζεται από
τη Σ.Ε., η οποία γνωμοδοτεί σχετικά στη Συνέλευση της
Ιατρικής Σχολής.
8.4 Η αξιολόγηση των μεταπτυχιακών φοιτητών/τριών
και η επίδοσή τους στα μαθήματα που υποχρεούνται
να παρακολουθήσουν στο πλαίσιο του Π.Μ.Σ. πραγματοποιείται στο τέλος κάθε εξαμήνου με γραπτές ή προ-
φορικές εξετάσεις ή με εκπόνηση εργασιών καθ’ όλη τη
διάρκεια του εξαμήνου ή και να στηριχθεί σε ενδιάμεσες
εξετάσεις προόδου, γραπτές εργασίες, εργαστηριακές ή
κλινικές ασκήσεις ή και να εφαρμόσει συνδυασμό όλων
των παραπάνω. Ο τρόπος αξιολόγησης ορίζεται από τον/
ην διδάσκοντα/ουσα του κάθε μαθήματος. Κατά τη διεξαγωγή γραπτών ή προφορικών εξετάσεων, ως μεθόδων
αξιολόγησης, εξασφαλίζεται υποχρεωτικά το αδιάβλητο
της διαδικασίας. Η βαθμολόγηση γίνεται στην κλίμακα
1-10. Τα αποτελέσματα των εξετάσεων ανακοινώνονται
από τον διδάσκοντα και αποστέλλονται στη Γραμματεία
του ΠΜΣ και του Τμήματος μέσα σε τέσσερις (4) εβδομάδες το αργότερο από την εξέταση του μαθήματος. Σε
περίπτωση που κατ’ επανάληψη σημειώνεται υπέρβαση
του ανωτέρω ορίου από διδάσκοντα/ουσα, ο/η Διευθυντής/ντρια του Π.Μ.Σ. ενημερώνει σχετικά τη Συνέλευση
της Ιατρικής Σχολής.
8.5 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
να εφαρμόζονται εναλλακτικές μέθοδοι αξιολόγησης,
όπως η διεξαγωγή γραπτών ή προφορικών εξετάσεων
με τη χρήση ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της
αξιολόγησης.
8.6 Δύναται να εφαρμόζονται εναλλακτικές μέθοδοι
για την αξιολόγηση φοιτητών/τριών με αναπηρία και
ειδικές εκπαιδευτικές ανάγκες μετά από απόφαση της
Σ.Ε και εισήγηση της επιτροπής ΑμεΑ του Τμήματος και
λαμβάνοντας υπόψη τις σχετικές οδηγίες της Μονάδας
Προσβασιμότητας Φοιτητών με αναπηρία.
8.7 Η αξιολόγηση των φοιτητών/τριών των προγραμμάτων σπουδών δεύτερου κύκλου που οργανώνονται
με μεθόδους εξ αποστάσεως εκπαίδευσης δύναται να
πραγματοποιείται με εξ αποστάσεως εξετάσεις, υπό την
προϋπόθεση ότι εξασφαλίζεται το αδιάβλητο της διαδικασίας της αξιολόγησης.
8.8 Στις περιπτώσεις ασθένειας ή ανάρρωσης από βαριά ασθένεια συνιστάται ο/η διδάσκων/ουσα να διευκο-
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 974/05.03.2025
λύνει, με όποιον τρόπο θεωρεί ο/η ίδιος/α πρόσφορο,
τον/την φοιτητή/τρια (π.χ. προφορική εξ αποστάσεως
εξέταση). Κατά τις προφορικές εξετάσεις ο/η διδάσκων/
ουσα εξασφαλίζει ότι δεν θα παρευρίσκεται μόνος του/
της με τον/την εξεταζόμενο/η φοιτητή/τρια.
8.9 Μαθήματα στα οποία κάποιος δεν έλαβε προβιβάσιμο βαθμό, ως βάση επιτυχίας ορίζεται ο βαθμός πέντε
(5), έχει το δικαίωμα συμμετοχής στην επαναληπτική
εξεταστική του Σεπτεμβρίου.
8.10 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου διδάσκοντα/
ουσας και απόφαση της Συνέλευσης της Ιατρικής Σχολής.
8.11 Αν ο φοιτητής/τρια αποτύχει περισσότερες από
τρεις (3) φορές στο ίδιο μάθημα, ακολουθείται η διαδικασία που ορίζει η ισχύουσα νομοθεσία.
8.12 Τα γραπτά φυλάσσονται υποχρεωτικά και με επιμέλεια του υπεύθυνου του μαθήματος για δύο (2) χρόνια.
Μετά την πάροδο του χρόνου αυτού τα γραπτά παύουν
να έχουν ισχύ και με ευθύνη της Συνέλευσης της Ιατρικής
Σχολής συντάσσεται σχετικό πρακτικό και καταστρέφονται - εκτός αν εκκρεμεί σχετική ποινική, πειθαρχική ή
οποιαδήποτε άλλη διοικητική διαδικασία.
8.13 Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μά-
θημα στο πρόγραμμα σπουδών και η οποία εκφράζεται
με τον αριθμό των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος
αποτελεί ταυτόχρονα και τον συντελεστή βαρύτητας
αυτού του μαθήματος. Για τον υπολογισμό του βαθμού
του τίτλου σπουδών πολλαπλασιάζεται ο βαθμός κάθε
μαθήματος με τον αντίστοιχο αριθμό των πιστωτικών
μονάδων (του μαθήματος) και το συνολικό άθροισμα
των επιμέρους γινομένων διαιρείται με το σύνολο των
πιστωτικών μονάδων που απαιτούνται για την απόκτηση του τίτλου. Ο υπολογισμός αυτός εκφράζεται με τον
ακόλουθο μαθηματικό τύπο:
Βαθμός πτυχίου/διπλώματος = (ΣΝ
k=1BMκ · ΠΜκ)/ΣΠΜ
όπου:
Ν = αριθμός μαθημάτων που απαιτούνται για τη λήψη
του αντίστοιχου τίτλου σπουδών
ΒΜκ = βαθμός του μαθήματος κ
ΠΜκ = πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του
αντίστοιχου τίτλου σπουδών
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των υποχρεωτικών και τον απαιτούμενο αριθμό των επιλεγόμενων από τα προσφερόμε-
να μαθήματα του Π.Μ.Σ. και να εκπονήσει μεταπτυχιακή
διπλωματική εργασία, συγκεντρώνοντας έτσι εκατόν είκοσι (120) ECTS.
Άρθρο 9
ΕΚΠΟΝΗΣΗ ΜΕΤΑΠΤΥΧΙΑΚΗΣ
ΔΙΠΛΩΜΑΤΙΚΗΣ ΕΡΓΑΣΙΑΣ
9.1 Η εκπόνηση της μεταπτυχιακής διπλωματικής
εργασίας (ΜΔΕ) προβλέπεται στο Δ’ εξάμηνο του Προγράμματος.
9.2 Η ΜΔΕ πρέπει να είναι ατομική, πρωτότυπη, το
αντικείμενο της να είναι ερευνητική εργασία, ανασκόπηση της βιβλιογραφίας ή μετα-ανάλυση ερευνητικών
εργασιών και να συντάσσεται σύμφωνα με τις οδηγίες
συγγραφής, όπως ορίζονται στην παράγραφο 9.9 του
παρόντος κανονισμού.
9.3 Ύστερα από αίτηση του/της υποψηφίου/ας στην
οποία αναγράφεται ο προτεινόμενος τίτλος της διπλωματικής εργασίας, ο/η επιβλέπων/ουσα και επισυνάπτεται
περίληψη της προτεινόμενης εργασίας, η Συντονιστική Επιτροπή ορίζει τον/την επιβλέποντα/ουσα αυτής
και συγκροτεί την τριμελή εξεταστική επιτροπή για την
έγκριση της εργασίας, ένα από τα μέλη της οποίας είναι και ο/η επιβλέπων/ουσα. Η γλώσσα συγγραφής της
μεταπτυχιακής διπλωματικής εργασίας μπορεί να είναι
η αγγλική ή η ελληνική και ορίζεται μαζί με τον ορισμό
του θέματος.
9.4 Ο τίτλος της εργασίας μπορεί να οριστικοποιηθεί
κατόπιν αίτησης του/ης φοιτητή/τριας και σύμφωνης
γνώμης του/ης επιβλέποντος/ουσας προς τη Συντονιστική Επιτροπή του Π.Μ.Σ. Στην αίτηση πρέπει να υπάρχει
και συνοπτική δικαιολόγηση της αλλαγής.
9.5 Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της τριμελούς εξεταστικής
επιτροπής.
9.6 Ο/Η Επιβλέπων/ουσα και τα μέλη της τριμελούς
εξεταστικής επιτροπής της μεταπτυχιακής διπλωματικής
εργασίας ορίζονται από τις κατωτέρω κατηγορίες που
έχουν αναλάβει διδακτικό έργο στο Π.Μ.Σ.:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ΕΚΠΑ ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ΕΚΠΑ ή άλλου
Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση της Συνέλευσης της Ιατρικής Σχολής δύναται να ανατίθεται η επίβλεψη διπλωματικών εργασιών
και σε μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π. του Τμήματος,
που δεν έχουν αναλάβει διδακτικό έργο στο Π.Μ.Σ.
9.7 Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο "ΠΕΡΓΑΜΟΣ",
σύμφωνα με τις αποφάσεις της Συγκλήτου του ΕΚΠΑ.
9.8 Εφόσον η Μ.Δ.Ε. περιέχει πρωτότυπα αποτελέσματα μη δημοσιευμένα, δύναται, κατόπιν αιτήσεως του/της
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 974/05.03.2025
επιβλέποντος/ουσας, η οποία συνυπογράφεται από τον/
την μεταπτυχιακό φοιτητή/τρια, να δημοσιευθούν στην
ιστοσελίδα μόνο οι περιλήψεις, και το πλήρες κείμενο να
δημοσιευθεί αργότερα.
9.9 Οι οδηγίες συγγραφής της διπλωματικής εργασίας
παρατίθενται στον παρακάτω πίνακα.
Είδος διπλωματικής εργασίας
Η διπλωματική εργασία μπορεί να είναι ερευνητική εργασία, ανασκόπηση της βιβλιογραφίας ή μετα-ανάλυση
ερευνητικών εργασιών.
Γλώσσα διπλωματικής εργασίας
Η γλώσσα της διπλωματικής εργασίας είναι η ελληνική
ή η αγγλική.
Βασικοί κανόνες μορφοποίησης της διπλωματικής
εργασίας
Χρησιμοποιείται η γραμματοσειρά Arial, μέγεθος
χαρακτήρων (fonts) 12, με διπλό διάστιχο γραμμής
(doublespaced), περιθώριο 2,5 cm από τα άκρα (δεξιά,
αριστερά, πάνω, κάτω) της σελίδας και πλήρη στοίχιση.
Έκταση διπλωματικής εργασίας
Η έκταση που θα καταλάβει η εργασία (γενικό και ειδικό μέρος, χωρίς τις βιβλιογραφίες και την περίληψη)
πρέπει να κυμαίνεται μεταξύ 10.000-20.000 λέξεων.
Η περίληψη της εργασίας δεν πρέπει να ξεπερνά τις
250 λέξεις.
Οι βιβλιογραφίες πρέπει να κυμαίνονται μεταξύ 80150.
Δομή διπλωματικής εργασίας
- Ερευνητική εργασία ή μετα-ανάλυση ερευνητικών
εργασιών
1. Εξώφυλλο (παρατίθεται υπόδειγμα) και συνοδευτικά
φύλλα
2. Ευχαριστίες
3. Πίνακας περιεχομένων
4. Περίληψη
5. Περίληψη στην αγγλική (Summary)
6. Γενικό μέρος
7. Ειδικό μέρος
1. Ερευνητική υπόθεση - Σκοπός
2. Πληθυσμός και μέθοδοι της μελέτης
3. Στατιστική ανάλυση
4. Αποτελέσματα
5. Συζήτηση
6. Συμπεράσματα
8. Βιβλιογραφία
- Ανασκόπηση της βιβλιογραφίας
1. Εξώφυλλο (παρατίθεται υπόδειγμα) και συνοδευτικά
φύλλα
2. Ευχαριστίες
3. Πίνακας περιεχομένων
4. Περίληψη
5. Περίληψη στην αγγλική (Summary)
6. Γενικό μέρος
7. Ειδικό μέρος
1. Σκοπός
2. Μέθοδοι
3. Αποτελέσματα
4. Συμπεράσματα
8. Βιβλιογραφία
Συνοδευτικά φύλλα:
Η αμέσως επόμενη σελίδα μετά το εξώφυλλο περιλαμβάνει τα ίδια στοιχεία που εμφανίζονται στο εξώ-
φυλλο. Στην επόμενη σελίδα η ιδιότητα και τα ονόματα
της τριμελούς Εξεταστικής Επιτροπής και η ημερομηνία
εξέτασης.
Η διπλωματική εργασία θα δομηθεί με μορφή κεφαλαίων.
Τα κεφάλαια εκφράζουν μια θεματική ενότητα (π.χ.
Εισαγωγή, Μέθοδος, Στατιστική ανάλυση) του θέματος
που πραγματεύεται η εργασία. Όλα τα κεφάλαια θα πρέπει να έχουν τίτλο, που θα γράφεται με κεφαλαία και
έντονα (bold) γράμματα. Τα υποκεφάλαια αριθμούνται
και γράφονται με έντονα (bold) γράμματα. Μετά το τέλος
του κεφαλαίου γίνεται αλλαγή σελίδας.
Η αρίθμηση των σελίδων της εργασίας γίνεται με αραβικά σύμβολα (1, 2, 3, ….) και είναι συνεχής (όχι μόνο
στο κείμενο, αλλά και όπου οι σελίδες περιλαμβάνουν
σχήματα, πίνακες κ.λπ.). Η αρχή της αρίθμησης γίνεται
από την πρώτη σελίδα (εξώφυλλο), αλλά σε αυτήν δεν
εμφανίζεται αριθμός. O αριθμός εμφανίζεται στο κάτω
μέρος στα δεξιά της σελίδας.
Διαμόρφωση περιεχομένου
- Ερευνητική εργασία ή μετα-ανάλυση ερευνητικών
εργασιών
Στο γενικό μέρος αναφέρεται το θεωρητικό πλαίσιο
στο οποίο βασίζεται η εργασία και η βιβλιογραφική ανασκόπηση του θέματος που πραγματεύεται η εργασία.
Στην ενότητα ερευνητική υπόθεση - σκοπός αναφέρεται με σαφήνεια ο στόχος της διπλωματικής εργασίας
(γιατί γίνεται η έρευνα, ποια ειδική ανάγκη την επιβάλλει).
Στην ενότητα πληθυσμός και μέθοδοι της μελέτης
γίνεται αναλυτική παρουσίαση του τρόπου επιλογής
του δείγματος του πληθυσμού και της συγκεκριμένης
μεθοδολογίας που ακολουθήθηκε.
Στην ενότητα στατιστική ανάλυση παρουσιάζεται η
στατιστική ανάλυση που χρησιμοποιήθηκε για την ανάλυση των δεδομένων που συλλέχθηκαν.
Στην ενότητα αποτελέσματα παρατίθενται τα αποτελέσματα της διπλωματικής εργασίας. Για την παρουσίαση
των αποτελεσμάτων μπορούν να χρησιμοποιηθούν πίνακες, ιστογράμματα, γραφήματα, εικόνες ή άλλα σχεδι-
αγράμματα. Σε αυτήν την ενότητα δε γίνεται σχολιασμός
των αποτελεσμάτων. Στην ενότητα συζήτηση γίνεται
ελεύθερος σχολιασμός και αξιολόγηση των αποτελεσμάτων σε σχέση με τις υποθέσεις που είχαν διατυπωθεί
στην αρχή της έρευνας. Τα αποτελέσματα συσχετίζονται
με αποτελέσματα προηγούμενων μελετών πάνω στο συγκεκριμένο θέμα, ενώ αναφέρονται τα ισχυρά σημεία και
οι περιορισμοί της εργασίας, καθώς και τα ζητήματα που
παρέμειναν ανοικτά και πρέπει να γίνουν αντικείμενο
περαιτέρω έρευνας.
Στην ενότητα συμπεράσματα αναφέρονται συνοπτικά τα σημαντικότερα πορίσματα, στα οποία έφτασε ο
συγγραφέας.
Στο Παράρτημα, το οποίο είναι προαιρετικό, παρατίθενται τα ερευνητικά εργαλεία (π.χ. ερωτηματολόγια)
και άλλα σχετικά υλικά που χρησιμοποιήθηκαν για την
διεξαγωγή της έρευνας, καθώς και πίνακες που περιγράφουν λεπτομέρειες.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 974/05.03.2025
- Ανασκόπηση της βιβλιογραφίας
Η βιβλιογραφική ανασκόπηση είναι μια συλλογή από
επιλεγμένες δημοσιευμένες πηγές σχετικές με το θέμα
της διπλωματικής εργασίας, οι οποίες συνοδεύονται από
σχολιασμό, κριτική ανάλυση των περιεχομένων και παράθεση των βασικών συμπερασμάτων κάθε μελέτης.
Η βιβλιογραφική ανασκόπηση δεν αποτελεί μια απλή
παράθεση της σχετικής βιβλιογραφίας. Με τη βιβλιογραφική ανασκόπηση μπορεί να εντοπιστούν τα κενά που
υπάρχουν στη βιβλιογραφία πάνω στο συγκεκριμένο
γνωστικό αντικείμενο.
Στο γενικό μέρος αναφέρεται το θεωρητικό πλαίσιο
στο οποίο βασίζεται η εργασία και η εισαγωγή στο σχετικό θέμα.
Στην ενότητα σκοπός αναφέρεται με σαφήνεια ο στόχος της διπλωματικής εργασίας και η σημασία του θέ-
ματος (γιατί γίνεται η ανασκόπηση, ποια ειδική ανάγκη
την επιβάλλει).
Στην ενότητα μέθοδοι γίνεται αναλυτική παρουσίαση
των πηγών που χρησιμοποιήθηκαν, του τρόπου αναζήτησης βιβλιογραφίας και της στρατηγικής αναζήτησης.
Στην ενότητα αποτελέσματα παρατίθενται δομημένα
σε υποενότητες τα δεδομένα από τις υπό ανασκόπηση μελέτες. Για την παρουσίαση των αποτελεσμάτων
μπορούν να χρησιμοποιηθούν πίνακες, ιστογράμματα,
γραφήματα, εικόνες ή άλλα σχεδιαγράμματα.
Στην ενότητα συμπεράσματα αναφέρονται τα σημαντικότερα πορίσματα και η ανακεφαλαίωση των κυρίων
ευρημάτων της ανασκόπησης.
Στο Παράρτημα, το οποίο είναι προαιρετικό, παρατίθενται τα ερευνητικά εργαλεία και άλλα σχετικά υλικά
που χρησιμοποιήθηκαν για την διεξαγωγή της έρευνας,
καθώς και πίνακες που περιγράφουν λεπτομέρειες.
Βιβλιογραφίες
Οι βιβλιογραφίες θα παρουσιάζονται σε Vancouver­
format, και θα εμφανίζονται στο κείμενο με νούμερα σε
αγκύλες [ ]. Σε περίπτωση που οι συγγραφείς είναι ≥6,
αναγράφονται οι 3 πρώτοι συγγραφείς και ακολουθούνται από etal.(italics).
Π.χ.
[1]. Fogari R, Mugellini A, Destro M, et al. Losartan
and amlodipine on myocardial structure and function.
DiabetMed 2012; 29: 24-31.
Άρθρο 10
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ
10.1 Οι μεταπτυχιακοί/ες φοιτητές/τριες έχουν όλα τα
δικαιώματα και τις παροχές που προβλέπονται και για
τους φοιτητές του πρώτου κύκλου σπουδών, έως και τη
λήξη τυχόν χορηγηθεί σας παράτασης φοίτησης, πλην
του δικαιώματος παροχής δωρεάν διδακτικών συγγραμμάτων.
10.2 Τo Ίδρυμα εξασφαλίζει στους/ις φοιτητές/τριες
με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη
διδασκαλία (https://access.uoa.gr/).
10.3 Το Γραφείο Διασύνδεσης του ΕΚΠΑ παρέχει συμβουλευτική υποστήριξη φοιτητών σε θέματα σπουδών
και επαγγελματικής αποκατάστασης (https://www.
career.uoa.gr/ypiresies/).
10.4 Οι μεταπτυχιακοί/ες φοιτητές/τριες καλούνται να
συμμετέχουν και να παρακολουθούν σεμινάρια ερευνητικών ομάδων, συζητήσεις βιβλιογραφικής ενημέρωσης,
επισκέψεις εργαστηρίων, συνέδρια/ημερίδες με γνωστικό αντικείμενο συναφές με αυτό του Π.Μ.Σ., διαλέξεις ή
άλλες επιστημονικές εκδηλώσεις του Π.Μ.Σ. κ.ά.
10.5 Η Συνέλευση της Ιατρικής Σχολής, μετά την εισήγηση της Σ.Ε., δύναται να αποφασίσει τη διαγραφή
μεταπτυχιακών φοιτητών/τριών εάν:
- Υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα όσα ορίζονται στην παρούσα απόφαση,
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στην παρούσα απόφαση,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- δεν καταβάλλουν το προβλεπόμενο τέλος φοίτησης,
- υποβάλουν αίτηση διαγραφής οι ίδιοι.
10.6 Σε περίπτωση που μεταπτυχιακός φοιτητής/τρια
διαγραφεί από το Π.Μ.Σ., μπορεί να αιτηθεί χορήγηση
βεβαίωσης για τα μαθήματα στα οποία έχει εξεταστεί
επιτυχώς.
10.7 Οι φοιτητές/τριες μπορούν να συμμετέχουν σε
διεθνή προγράμματα ανταλλαγής φοιτητών/τριων, όπως
το πρόγραμμα ERASMUS + ή CIVIS, κατά την κείμενη
νομοθεσία. Στην περίπτωση αυτή ο μέγιστος αριθμός
ECTS που μπορούν να αναγνωρίσουν είναι τριάντα (30).
Η δυνατότητα αυτή παρέχεται για τη διεξαγωγή της
πρακτικής εξάσκησης ή της διπλωματικής εργασίας. Οι
φοιτητές/τριες θα πρέπει να κάνουν αίτηση προς τη Σ.Ε.
και να ακολουθήσουν τους όρους του προγράμματος.
Το Π.Μ.Σ. μπορούν να το παρακολουθήσουν και φοιτητές/τριες από διεθνή προγράμματα ανταλλαγής φοι-
τητών/τριών, όπως το πρόγραμμα ERASMUS+ (ERASMUS
MUNDUS), CIVIS σύμφωνα με τις συναφθείσες συνεργασίες.
10.8 Οι μεταπτυχιακοί/ες φοιτητές/τριες του Ε.Κ.Π.Α.
δύνανται να εγγραφούν σε Π.Μ.Σ. του ιδίου ή άλλων Α.Ε.Ι.
της ημεδαπής ή της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας σύμ-
φωνα με την ισχύουσα νομοθεσία.
10.9 Είναι δυνατή η παράλληλη φοίτηση σε προπτυχιακό πρόγραμμα σπουδών και σε μεταπτυχιακό π
ρόγραμμα σπουδών ή σε δύο (2) Προγράμματα Μεταπτυχιακών Σπουδών του ίδιου ή άλλου Τμήματος, του
ίδιου ή άλλου Α.Ε.Ι.
10.10 Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος/ουσας
από τους/ις μεταπτυχιακούς φοιτητές/τριες (βλ. άρθρο 17).
10.11 Οι μεταπτυχιακοί φοιτητές/τριες μπορούν να
αιτηθούν την έκδοση παραρτήματος διπλώματος στην
ελληνική και την αγγλική γλώσσα.
10.12 Για τη συμμετοχή τους στο Π.Μ.Σ. «Σακχαρώδης
διαβήτης και παχυσαρκία» οι μεταπτυχιακοί/ες φοιτητές/
τριες καταβάλλουν τέλη φοίτησης που ανέρχονται στο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 974/05.03.2025
ποσό των χιλίων (1000€) ευρώ ανά εξάμηνο. Η καταβολή
του τέλους γίνεται στην αρχή κάθε εξαμήνου.
Άρθρο 11
ΑΠΑΛΛΑΓΗ ΔΙΔΑΚΤΡΩΝ
11.1 Απαλλάσσονται από τα τέλη φοίτησης, οι φοιτητές/τριες Π.Μ.Σ., που πληρούν τα οικονομικά ή κοινωνικά
κριτήρια και τις προϋποθέσεις αριστείας κατά τον πρώτο
κύκλο σπουδών, σύμφωνα με την ισχύουσα νομοθεσία.
Η απαλλαγή αυτή παρέχεται για τη συμμετοχή σε ένα
μόνο Π.Μ.Σ. Σε κάθε περίπτωση, οι απαλλασσόμενοι/ες
φοιτητές/τριες δεν ξεπερνούν το ποσοστό του τριάντα
τοις εκατό (30%) του συνολικού αριθμού των φοιτητών/
τριων που εισάγονται στο Π.Μ.Σ. ανά ακαδημαϊκό έτος.
11.2 Η αίτηση για απαλλαγή από τα τέλη φοίτησης
υποβάλλεται μετά την ολοκλήρωση της διαδικασίας
επιλογής των φοιτητών/τριών των Π.Μ.Σ.. Η οικονομική κατάσταση υποψηφίου/ας σε καμία περίπτωση δεν
αποτελεί λόγο μη επιλογής σε Π.Μ.Σ..
11.3 Δεν δικαιούνται απαλλαγή όσοι λαμβάνουν υποτροφία από άλλη πηγή, ούτε οι πολίτες χωρών εκτός Ε.Ε.
11.4 Η εξέταση των κριτηρίων περί απαλλαγής από τα
τέλη φοίτησης πραγματοποιείται από τη Συνέλευση της
Ιατρικής Σχολής και εκδίδεται αιτιολογημένη απόφαση
περί αποδοχής ή απόρριψης της αίτησης.
11.5 Εφόσον η ισχύουσα νομοθεσία θέτει ηλικιακό
κριτήριο, συνιστάται, για λόγους χρηστής διοίκησης και
ίσης μεταχείρισης, ως ημερομηνία γέννησης των φοιτητών/τριών να θεωρείται η 31η Δεκεμβρίου του έτους
γέννησης.
11.6 Τα μέλη των κατηγοριών Ε.Ε.Π., Ε.ΔΙ.Π., Ε.Τ.Ε.Π.,
που γίνονται δεκτοί ως υπεράριθμοι σύμφωνα με τη
διάταξη 4.3 της παρούσας απόφασης, απαλλάσσονται
από την καταβολή διδάκτρων.
11.7 Σε περίπτωση που φοιτούν ταυτόχρονα σε Π.Μ.Σ.
του Ιδρύματος μέλη της ίδιας οικογένειας μέχρι β’ βαθμού συγγένειας εξ αίματος ή εξ αγχιστείας υπάρχει η
δυνατότητα να παρέχεται μείωση στα καταβαλλόμενα
τέλη φοίτησης κατά 50%.
Άρθρο 12
ΥΠΟΤΡΟΦΙΕΣ ΚΑΙ ΒΡΑΒΕΙΑ
Για την πραγματοποίηση των σπουδών τους οι φοιτητές/τριες μπορούν να λάβουν υποτροφίες και βραβεία.
12.1 Οι υποτροφίες αυτές διακρίνονται σε:
α) Υποτροφίες αριστείας. Το Π.Μ.Σ. δύναται να χορηγεί
δύο (2) υποτροφίες Αριστείας. Χορηγούνται μετά την
εισήγηση της Συντονιστικής Επιτροπής και την έγκριση
από τη Συνέλευση της Ιατρικής Σχολής και αναλόγως τις
οικονομικές δυνατότητες του Προγράμματος στους μεταπτυχιακούς φοιτητές που έχουν το μεγαλύτερο μέσο
όρο στη βαθμολογία του συνόλου των μαθημάτων των
Α’ και Β’ εξαμήνων. Οι υποτροφίες απαλλάσσουν τους/
τις δικαιούχους τους από τα τέλη φοίτησης των δύο τελευταίων εξαμήνων.
β) Ανταποδοτικές υποτροφίες. Η Συνέλευση της Ιατρικής Σχολής δύναται να χορηγεί έως τρεις (3) ανταπο-
δοτικές υποτροφίες για διεξαγωγή επικουρικού διδακτικού έργου σε προγράμματα σπουδών α’ κύκλου σε
μεταπτυχιακούς φοιτητές/τριες ανάλογα με τον αριθμό
εισακτέων του ΠΜΣ και τις οικονομικές δυνατότητες του
Προγράμματος κατόπιν εισήγησης της Σ.Ε. του ΠΜΣ.
Το ποσό της ανταποδοτικής υποτροφίας δύναται να
καλύπτει μέρος ή το σύνολο των τελών φοίτησης και
υπολογίζεται βάσει πραγματικών ωρών απασχόλησης.
Η αμοιβή ανά ώρα αποφασίζεται στην αρχή κάθε έτους
με εισήγηση της Σ.Ε. και απόφαση της Συνέλευσης της Ιατρικής Σχολής. Η απόφαση αυτή γνωστοποιείται στους/
ις φοιτητές/τριες του Π.Μ.Σ.
Το κόστος των ανταποδοτικών υποτροφιών δύναται
να βαρύνει τον προϋπολογισμό έργων/προγραμμάτων,
τα οποία χρηματοδοτούνται από ιδιωτικούς, διεθνείς
και ίδιους πόρους του άρθρου 230 του ν. 4957/2022,
καθώς και συγχρηματοδοτούμενων έργων του Εταιρικού
Συμφώνου για το Πλαίσιο Ανάπτυξης (ΕΣΠΑ).
Προϋποθέσεις
Υποψηφιότητα για υποτροφίες αριστείας μπορούν να
καταθέσουν οι μεταπτυχιακοί φοιτητές/τριες που έχουν
ολοκληρώσει το ήμισυ της κανονικής διάρκειας φοίτησης. Οι υποψήφιοι/ιες δεν πρέπει να κατέχουν έμμισθη
θέση στον δημόσιο ή τον ιδιωτικό τομέα ούτε να λαμβάνουν υποτροφία από οποιοδήποτε άλλο φορέα για
το συγκεκριμένο χρονικό διάστημα.
Κριτήρια
- Βαθμολογική επίδοση στα μαθήματα (με μέσο όρο
μεγαλύτερο ή ίσο του οκτώ),
- επιτυχής ολοκλήρωση όλων των μαθημάτων σύμφωνα με το πρόγραμμα σπουδών,
- ατομικό και οικογενειακό εισόδημα.
Σε περίπτωση ισοβαθμίας και σύμπτωσης εισοδήματος, γίνεται κλήρωση. Σε περίπτωση που ο/η φοιτητής/
τρια αποποιηθεί την υποτροφία, παρέχεται στον/στην
επόμενο/η στη σειρά κατάταξης.
Διαδικασία
Οι φοιτητές/τριες μετά την πρόσκληση υποβάλλουν
στη Γραμματεία της Ιατρικής Σχολής αίτηση συνοδευόμενη υποχρεωτικά από τα κατωτέρω δικαιολογητικά:
1) Αναλυτική βαθμολογία,
2) υπεύθυνη δήλωση, υπογεγραμμένη μέσω της πλατφόρμας govgr, με το εξής κείμενο: «Δεν κατέχω έμμισθη
θέση στον δημόσιο ή τον ιδιωτικό τομέα ούτε λαμβάνω
υποτροφία από οποιοδήποτε άλλο φορέα για το συγκεκριμένο χρονικό διάστημα»,
3) πρόσφατο εκκαθαριστικό εφορίας (ατομικό και οικογενειακό).
Η Σ.Ε του ΠΜΣ εξετάζει τις υποψηφιότητες και εισηγείται στη Συνέλευση του Τμήματος, η οποία αποφασίζει
σχετικά.
Ως επικουρικό διδακτικό έργο ορίζεται η επικουρία
των μελών Διδακτικού Ερευνητικού Προσωπικού (Δ.Ε.Π.)
κατά την άσκηση του διδακτικού τους έργου, η άσκηση
των φοιτητών α’ κύκλου, η διεξαγωγή φροντιστηρίων,
εργαστηριακών ασκήσεων, η εποπτεία εξετάσεων και η
διόρθωση ασκήσεων.
12.2 Βραβεία Αριστείας. Το ΠΜΣ μπορεί να απονέμει
βραβεία αριστείας στους/ις τρεις πρώτους φοιτητές/
τριες κάθε σειράς με την ολοκλήρωση των μαθημάτων
του Α’ και Β’ εξαμήνου, έπειτα από εισήγηση της Σ.Ε. και
απόφαση της Ιατρικής Σχολής. Τα βραβεία δεν έχουν
οικονομικό όφελος. Το βραβείο υπογράφεται από τον
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 974/05.03.2025
Διευθυντή/ντρια του Π.Μ.Σ. και τον/την Πρόεδρο της
Ιατρικής Σχολής.
Προϋποθέσεις
1. Μέσος όρος μαθημάτων Α’ και Β’ εξαμήνου μεγαλύτερος/ίσος του οκτώ.
2. Ολοκλήρωση και επιτυχής εξέταση στην εξεταστική
του Φεβρουαρίου (Α’ εξάμηνο) και Ιουνίου (Β’ εξάμηνο)
στα κανονικά έτη σπουδών (Α’ και Β’ εξάμηνο κάθε σειράς).
Διαδικασία
Μετά την κατάθεση της βαθμολογίας του Ιουνίου, η
Σ.Ε. εξετάζει τις βαθμολογίες των φοιτητών/τριών της
σειράς, και εφ’ όσον πληρούνται οι προηγούμενες προϋποθέσεις κατατάσσει τους/τις φοιτητές/τριες σε φθί-
νουσα σειρά (ως προς τον μέσο όρο της βαθμολογίας
τους) και εισηγείται στη Συνέλευση της Ιατρικής Σχολής
την απονομή βραβείων στους/ις τρεις (3) πρώτους φοιτητές/τριες.
Μέσος Όρος: Σε όλες τις περιπτώσεις απονομής υποτροφιών ή βραβείων ο μέσος όρος υπολογίζεται από
τον τύπο:
Μέσος Όρος = (ΣΝ
k=1BMκ · ΠΜκ)/ΣΠΜ
όπου:
Ν = αριθμός μαθημάτων των εξαμήνων κατά περίπτωση,
ΒΜκ= βαθμός του μαθήματος κ,
ΠΜκ = πιστωτικές μονάδες του μαθήματος κ,
ΣΠΜ = σύνολο πιστωτικών μονάδων του/των εξαμήνου(ων) κατά περίπτωση.
Άρθρο 13
ΥΠΟΔΟΜΗ ΚΑΙ ΧΡΗΜΑΤΟΔΟΤΗΣΗ ΤΟΥ ΠΜΣ
13.1 Για την εύρυθμη λειτουργία του Π.Μ.Σ. διατίθενται αίθουσες διδασκαλίας και σεμιναρίων, αμφιθέατρα
εξοπλισμένα με οπτικοακουστικά μέσα και εργαστήρια
της Ιατρικής Σχολής.
13.2 Τα μαθήματα και οι διαλέξεις του Π.Μ.Σ. θα έχουν
ως χώρο διεξαγωγής τις αίθουσες διδασκαλίας των
κτιρίων της Ιατρικής Σχολής του ΕΚΠΑ ή την αίθουσα
διδασκαλίας «Γεώργιος Παπαζάχος» (αίθουσα ΟΠΤΑΚ).
Οι αίθουσες διδασκαλίας διαθέτουν τον κατάλληλο εξοπλισμό προκειμένου να πραγματοποιηθούν επιτυχώς τα
μαθήματα του Π.Μ.Σ. από τους διδάσκοντες. Επίσης διατίθεται από το ΠΜΣ επαρκής υλικοτεχνικός εξοπλισμός
(φορητός υπολογιστής, προβολέας διαφανειών, ηχοσύστημα, μικρόφωνο, υλικοτεχνική υποδομή για σύνδεση
με το διαδίκτυο με υψηλές ταχύτητες) προκειμένου να
υλοποιούνται μαθήματα και εξ αποστάσεως μέσω διαδικτύου από τους διδάσκοντες που βρίσκονται εκτός Αθη-
νών, από Πανεπιστήμια της Ελλάδας ή της αλλοδαπής.
Η πρακτική εκπαίδευση των μεταπτυχιακών φοιτητών του ΠΜΣ θα πραγματοποιηθεί στα Ερευνητικά
Εργαστήρια του Εθνικού και Καποδιστριακού Πανεπιστημίου Αθηνών, όπως το Διαβητολογικό Εργαστήριο
της Α’ Προπαιδευτικής Παθολογικής Κλινικής του Πανεπιστημίου Αθηνών και το Εργαστήριο Πειραματικής
Φαρμακολογίας της Ιατρικής Σχολής του Πανεπιστημίου
Αθηνών. Τα Ερευνητικά Εργαστήρια του Εθνικού και Καποδιστριακού Πανεπιστημίου Αθηνών διαθέτουν τον
κατάλληλο ιατρο-τεχνολογικό εξοπλισμό, προκειμένου
να εκπαιδευτούν οι μεταπτυχιακοί φοιτητές στις εργαστηριακές τεχνικές που χρησιμοποιούνται στη βασική
έρευνα και στις πειραματικές τεχνικές που χρησιμοποιούνται στην κλινική έρευνα.
Η πρακτική-κλινική εξάσκηση των μεταπτυχιακών
φοιτητών του ΠΜΣ θα πραγματοποιηθεί στα τακτικά
Διαβητολογικά Ιατρεία του Διαβητολογικού Κέντρου της
Α’ Προπαιδευτικής Παθολογικής Κλινικής του Πανεπιστημίου Αθηνών, καθώς και στα Διαβητολογικά Κέντρα
Συνεργαζόμενων Πανεπιστημιακών Νοσοκομείων της
Αττικής και της υπόλοιπης Ελλάδας, καθώς και σε εγκεκριμένα Διαβητολογικά Κέντρα Νοσοκομείων του ΕΣΥ
μετά από απόφαση της Συντονιστικής Επιτροπής.
Για την επιστημονική υποστήριξη του Π.Μ.Σ. προβλέπεται συμμετοχή επιστημόνων υγείας όπως ιατρών,
βιολόγων, νοσηλευτών και τεχνολόγων, ανάλογα με τις
ανάγκες.
13.3 Η χρηματοδότηση του Π.Μ.Σ. μπορεί να προέρχεται από:
α) Τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.) και
στ) τον κρατικό προϋπολογισμό ή το πρόγραμμα δημοσίων επενδύσεων.
ζ) κάθε άλλη νόμιμη πηγή.
13.4 Η καταβολή των τελών φοίτησης πραγματοποιείται από τον ίδιο τον/την φοιτητή/τρια ή από τρίτο φυσικό
ή νομικό πρόσωπο για λογαριασμό του/της φοιτητή/
τριας, εφόσον αυτό προβλέπεται στην απόφαση ίδρυσης
του Π.Μ.Σ.
13.5 Η διαχείριση των πόρων των Π.Μ.Σ. του Α.Ε.Ι.
πραγματοποιείται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) του Ε.Κ.Π.Α.
13.6 Οι πόροι των Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό συ-
μπεριλαμβάνεται το ποσοστό παρακράτησης υπέρ του
Ε.Λ.Κ.Ε. για την οικονομική διαχείριση των Π.Μ.Σ. Όταν τα
έσοδα του Π.Μ.Σ. προέρχονται από δωρεές, χορηγίες και
πάσης φύσεως οικονομικές ενισχύσεις, κληροδοτήματα
ή πόρους από ερευνητικά έργα ή προγράμματα, πραγματοποιείται η παρακράτηση υπέρ Ε.Λ.Κ.Ε. που ισχύει
για τα έσοδα από αντίστοιχες πηγές χρηματοδότησης,
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
Άρθρο 14
ΑΝΑΘΕΣΗ ΔΙΔΑΣΚΑΛΙΑΣ/ΔΙΔΑΣΚΟΝΤΕΣ
ΣΤΟ Π.Μ.Σ.
14.1 Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, κατόπιν απόφασης
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 974/05.03.2025
της Συνέλευσης της Ιατρικής Σχολής στις ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ΕΚΠΑ ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμους καθηγητές/τριες ή αφυπηρετήσαντα
μέλη Δ.Ε.Π. του Τμήματος ή άλλων Τμημάτων του ΕΚΠΑ
ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
14.2 Όλες οι κατηγορίες διδασκόντων/ουσών δύνανται να αμείβονται αποκλειστικά από τους πόρους του
Π.Μ.Σ. Δεν επιτρέπεται η καταβολή αμοιβής ή άλλης παροχής από τον κρατικό προϋπολογισμό ή το πρόγραμμα
δημοσίων επενδύσεων. Με απόφαση της Συνέλευσης
της Ιατρικής Σχολής, καθορίζεται το ύψος της αμοιβής
κάθε διδάσκοντος/ουσας. Ειδικώς οι διδάσκοντες/ουσες
που έχουν την ιδιότητα μέλους Δ.Ε.Π. δύνανται να αμείβονται επιπρόσθετα για έργο που προσφέρουν προς
το Π.Μ.Σ., εφόσον εκπληρώνουν τις ελάχιστες εκ του
νόμου υποχρεώσεις τους, όπως ορίζονται στην παρ. 2
του άρθρου 155 του ν. 4957/2022. Το τελευταίο εδάφιο
εφαρμόζεται αναλογικά και για τα μέλη Ε.Ε.Π., Ε.ΔΙ.Π. και
Ε.Τ.ΕΠ., εφόσον εκπληρώνουν τις ελάχιστες εκ του νόμου
υποχρεώσεις τους.
14.3 Με απόφαση της Συνέλευσης της Ιατρικής Σχολής
δύναται να ανατίθεται επικουρικό διδακτικό έργο στους
υποψήφιους διδάκτορες της Ιατρικής Σχολής, υπό την
επίβλεψη διδάσκοντος/ουσας του Π.Μ.Σ.
14.4 Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης της Ιατρικής
Σχολής, κατόπιν εισήγησης της Συντονιστικής Επιτροπής
του Π.Μ.Σ.
Κριτήρια επιλογής που συνεκτιμώνται είναι:
Α. Η επιστημονική ειδίκευση σε ένα από τα θεματικά
πεδία του ΠΜΣ.
Β. Η επιστημονική ευθύνη ή η ενεργός συμμετοχή σε
έρευνες/προγράμματα που ασχολούνται με θέματα του
ευρύτερου πεδίου του σακχαρώδη διαβήτη και της παχυσαρκίας.
Γ. Το εν γένει επιστημονικό έργο και πρακτικό ενδιαφέρον στο αντικείμενο του ΠΜΣ.
Δ. Προηγούμενη διδακτική εμπειρία στο αντικείμενο
του ΠΜΣ.
Οι αποφάσεις της Συνέλευσης της Ιατρικής Σχολής
για την κατανομή του διδακτικού έργου περιλαμβάνουν
υποχρεωτικά τα ακόλουθα στοιχεία:
α) Το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο.
14.5 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους
τόσο για το χειμερινό όσο και για το εαρινό εξάμηνο. Σε
περίπτωση που η κατανομή του διδακτικού έργου δεν
μπορεί να πραγματοποιηθεί ταυτόχρονα και για τα δύο
ακαδημαϊκά εξάμηνα, η απόφαση θα λαμβάνεται πριν
από την έναρξη του κάθε ακαδημαϊκού εξαμήνου. Με
αιτιολογημένη απόφαση της Συνέλευσης της Ιατρικής
Σχολής η ανάθεση διδακτικού έργου δύναται να τροποποιείται κατά τη διάρκεια του ακαδημαϊκού έτους.
14.6 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
Άρθρο 15
ΑΠΟΝΟΜΗ ΔΙΠΛΩΜΑΤΟΣ
ΜΕΤΑΠΤΥΧΙΑΚΩΝ ΣΠΟΥΔΩΝ
15.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ., καθώς και την επιτυχή ολοκλήρωση
της μεταπτυχιακής διπλωματικής εργασίας. Η Συνέλευση
της Ιατρικής Σχολής διαπιστώνει την ολοκλήρωση των
σπουδών προκειμένου να χορηγηθεί το Δίπλωμα Μεταπτυχιακών Σπουδών (Δ.Μ.Σ.).
15.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
15.3 Το Δ.Μ.Σ. πιστοποιεί την επιτυχή αποπεράτωση
των σπουδών και αναγράφει βαθμό, με ακρίβεια δύο
δεκαδικών ψηφίων, κατά την ακόλουθη κλίμακα: Άριστα
(8,5 έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπεριλαμβανομέ-
νου).
15.4 Ο τύπος του Δ.Μ.Σ. ανά είδος Π.Μ.Σ. είναι κοινός για όλα τα Τμήματα και τις Σχολές του Ε.Κ.Π.Α. και
περιλαμβάνεται στον Κανονισμό Μεταπτυχιακών και
Διδακτορικών Σπουδών του Ιδρύματος.
15.5 Στο πλαίσιο του Π.Μ.Σ. απονέμεται Δίπλωμα
Μεταπτυχιακών Σπουδών «Σακχαρώδης διαβήτης και
παχυσαρκία».
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 974/05.03.2025
Άρθρο 16
ΟΡΚΩΜΟΣΙΑ
16.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου
τίτλου του διπλώματος. Η καθομολόγηση γίνεται στο
πλαίσιο της Συνέλευσης της Ιατρικής Σχολής και σε χώρο
της Ιατρικής Σχολής, παρουσία του/ης Διευθυντή/ντριας
του Π.Μ.Σ., του/της Προέδρου του Τμήματος ή του/της
Αναπληρωτή/τριας του/της και, κατά τις δυνατότητες,
ενδεχομένως εκπροσώπου του Πρυτάνεως.
16.2 Αίτημα για τελετή ορκωμοσίας μεταπτυχιακών
φοιτητών/τριών στη Μεγάλη Αίθουσα Τελετών του Κεντρικού κτηρίου εξετάζεται κατά περίπτωση από τον
Πρύτανη, βάσει εκτίμησης των εκάστοτε δυνατοτήτων
και του αριθμού των ορκιζόμενων που θα δηλώνεται από
τη Γραμματεία του Π.Μ.Σ. στη Διεύθυνση Εκπαίδευσης
και Έρευνας.
16.3 Οι μεταπτυχιακοί/ες φοιτητές/τριες, που έχουν
ολοκληρώσει επιτυχώς το Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό,
λόγοι υγείας κ.λπ.), μπορούν να αιτηθούν στη Γραμματεία της Ιατρικής Σχολής εξαίρεση από την υποχρέωση
καθομολόγησης. Η εξαίρεση από την υποχρέωση καθομολόγησης εγκρίνεται από τον/την Πρόεδρο της Ιατρι-
κής Σχολής και τον Αντιπρύτανη Ακαδημαϊκών, Διεθνών
Σχέσεων και Εξωστρέφειας.
Άρθρο 17
ΑΞΙΟΛΟΓΗΣΗ Π.Μ.Σ.
17.1 Αξιολόγηση από την Εθνική Αρχή Ανώτατης Εκπαίδευσης
Το Π.Μ.Σ. αξιολογείται στο πλαίσιο της περιοδικής αξιολόγησης/πιστοποίησης του Ιατρικής Σχολής που διορ-
γανώνεται από την Εθνική Αρχή Ανώτατης Εκπαίδευσης
(ΕΘ.Α.Α.Ε.). Στο πλαίσιο αυτό αξιολογείται η συνολική
αποτίμηση του έργου που επιτελέστηκε από κάθε Π.Μ.Σ.,
ο βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής
του στην έρευνα, η εσωτερική αξιολόγησή του από τους
μεταπτυχιακούς φοιτητές/τριες, η σκοπιμότητα παράτασης της λειτουργίας του, καθώς και λοιπά στοιχεία σχε-
τικά με την ποιότητα του έργου που παράγεται και τη
συμβολή του στην εθνική στρατηγική για την ανώτατη
εκπαίδευση.
Αν το Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
17.2 Εσωτερική αξιολόγηση
Η εσωτερική αξιολόγηση των ΠΜΣ πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Στη διαδικασία της εσωτερικής αξιολόγησης συμμετέχουν όλοι οι εμπλεκόμενοι
στην υλοποίηση των ενεργειών και των δράσεων του
ΠΜΣ και πιο συγκεκριμένα, οι φοιτητές/τριες, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του ΠΜΣ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτερι-
κό Σύστημα Διασφάλισης Ποιότητας του Ιδρύματος, τις
οδηγίες και τα πρότυπα της ΕΘΑΑΕ.
Η εσωτερική αξιολόγηση των ΠΜΣ περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεων του.
Αναλυτικότερα αξιολογούνται:
α) Το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του ΠΜΣ, έτσι ώστε να εξασφαλίζεται ο σύγχρονος χαρακτήρας του ΠΜΣ,
β) ο φόρτος εργασίας των μαθημάτων, καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του ΠΜΣ.
Η αξιοποίηση των αποτελεσμάτων της αξιολόγησης
και η κοινοποίησή τους ορίζονται στον οικείο Κανονισμό
και αποβλέπουν στη βιωσιμότητα του Προγράμματος,
το υψηλό επίπεδο σπουδών, τη βελτίωση των παροχών
του και την αποδοτικότητα των διδασκόντων του.
Άρθρο 18
ΧΡΟΝΙΚΗ ΔΙΑΡΚΕΙΑ ΛΕΙΤΟΥΡΓΙΑΣ ΤΟΥ Π.Μ.Σ.
Το Π.Μ.Σ. θα λειτουργήσει μέχρι το ακαδημαϊκό έτος
2028- 2029 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με ισχύουσα
νομοθεσία.
Άρθρο 19
ΜΕΤΑΒΑΤΙΚΕΣ ΔΙΑΤΑΞΕΙΣ
Οι ήδη εγγεγραμμένοι/ες φοιτητές/τριες ολοκληρώνουν τις σπουδές τους σύμφωνα με την παρούσα από-
φαση.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Σπουδών του Ε.Κ.Π.Α. ή στην παρούσα απόφαση, αρμόδια να αποφασίσουν είναι τα όργανα του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ

[Source: 20250200974.pdf | Tokens: 66465]